ISPLATA ZA PROJEKTNU DOKUMENTACIJU ZA REKONSTRUKCIJU DEČJEG DISPANZERA I ZA POKRET TRI+ - TV 4S\nOd tv4s objavljen 26 јануара, 2022\nDanas je iz budžeta grada Leskovca isplaćena suma u iznosu od 1.897.236 dinara na ime izrade projektne dokumentacije za rekonstrukciju i dogradnju Dečjeg dispanzera i članarine za 2022.godinu u okviru Pokreta za decu „Tri plus“.\nKada je reč o ovom projektu grad Leskovac je pristupio članstvu Pokreta za decu „Tri plus“ 2021. godine i na taj način aktivnim merama proširio podršku populacionoj politici koju vodi država Srbija.\nPravo na ponosnu karticu imaju sve porodice sa troje i više dece, od kojih je bar jedno dete maloletno. Dobijanjem ponosne kartice roditelji sa troje i više dece će moći da ostvare brojne popuste kod više od 1500 privrednih subjekata koji su pristupili članstvu i na taj način daju svoj doprinos povećanju nataliteta.\nJavni poziv porodicama sa troje i više dece da se prijave za izdavanje i korišćenje ponosne kartice „Cena minus za 3+“ biće objavljen na zvaničnoj internet prezentaciji grada Leskovca.\nŠto se tiče radova na objektu Dečjeg dispanzera, realizovaće se sredstvima Kancelarije za upravljanje javnim ulaganjima što dokazuje da Vlada Republike Srbije ulaže značajna sredstva kako bi sistem zdravstva bio što efikasniji i bolji.\nPodsetimo, među brojnim ustanovama sekundarne zdravstvene zaštite koje se obnavljaju nalazi se Opšta bolnica Leskovac čija rekonstrukcija vredi 4,5 milijarde dinara.


In-House edukacije - Poslovne edukacije - Soft Skills edukacije - Seminari\nIn-House edukacije pružaju vam mogućnost organizacije edukacije koja je prilagođena vašim potrebama i mogućnostima, za uposlenike Vaše kompanije. Edukacije održavamo u vašem (ili našem) prostoru ili putem kolaboracijskih alata u kao interaktivni webinar i u vrijeme kada to vama odgovara.\nEdukacija vaših uposlenika u vašem poslovnom okruženju ili putem kolaboracijskih alata donosi niz pozitivnih učinaka. Teme, organizacija i izvođenje se prilagođava viziji, misiji i kulturi klijenta, te njegovom sistemu kompetencija. Izvođenje se može organizirati za vrijeme ili izvan radnog vremena, za jedan ili nekoliko dana ili kroz nekoliko sedmica, zavisno od vaših potreba. Ono što naše edukacije izdvaja od ostalih jeste follow up nakon svake Inhouse edukacije. Follow up je planiran 10-25 dana nakon edukacije, a u cilju provjere da li uposlenici stečena znanja adekvatno primjenjuju u praksi.\nU nastavku predstavljamo programe kako iz domena poslovnih edukacije tako i iz informacionih tehnologija:\nUpravljanje motivacijom u promijenjenim radnim okolnostima\nUpoznavanje sa strukturom ličnosti


ŽENE KOJE VOZE FORMULU 1: Kad nježniji pol zakotrlja točkove - Montenegro magazin\nŽENE KOJE VOZE FORMULU 1: Kad nježniji pol zakotrlja točkove\nFormula 1 za djevojke se zove W series. Činjenica da je tokom 68 duge istorije Formule 1, kroz bolide i staze prošlo više od 900 različitih vozača, a da su se takmičile samo dvije žene je zaista poražavajuća. Sada su se stvari napokon promijenile.\nPlan je da se ove godine startuje takmičenje sa ženama i to tako što će se voziti ukupno šest trka, od kojih pet u Evropi i jedna u SAD. Dama koja pobedi u tom takmičenju trebalo bi sezonu kasnije da testira bolid za neku od ekipa sadašnje F1.\nToto Volf, direktor ekipe Mercedes u F1 je rekao:\n-Kada se sport svodi na fizičku snagu, onda je definitivno potrebna podjela na muški i ženski sektor, ali auto trke su nešto gdje se oba pola bore istim alatom. Iskreno vjerujem da ovo jeste sport u kome žene mogu da preuzmu primat, ali im to na način koji se predlaže sigurno neće pomoći.\nNjegova supruga Suzi je jedna od žena koja je pokušavala da uđe u F1 ali je 2015. odustala od svega shvativši da nikada neće dobiti šansu da vozi Formulu 1.\nIdeju o formiranju ženskog takmičenja F1 pokrenuo je Berni Eklston.\nZa sada se još pravi selekcija žena koje će voziti trke.\nTakmičarke se biraju među najboljim u svim trkačkim kategorijama i nijedna neće morati da ima nečiju finansijsku podršku, već će im sve troškove plaćati organizator.\nTime će se djevojkama omogućiti lakši pristup vrhunskom takmičenju kako bi im bilo što lakše da uđu u “mušku” Formulu 1.\nInače, procjenjuje se da vozaču za put od kart serije do Formule 1 treba oko 10 miliona evra ulaganja.


Austrijanci u februaru pokreću „Mitros” - Ozon Media\nSremska Mitrovica – Austrijsko preduzeće za preradu i obradu mesa „Girlinger” radi na modernizaciji firme „Mitros” u Sremskoj Mitrovici i planira početak proizvodnje u februaru.\n– To će biti odlično postrojenje – najavljuje vlasnik preduzeća koje je proletos preuzelo „Mitros” u Sremskoj Mitrovici Johan Girlinger.\nOn je, u izjavi bečkom ekonomskom dnevniku „Virtšaftsblat”, rekao da su u toku radovi na modernizaciji klanice u kojoj će biti rađena i obrada mesa.\n– Sve smo izbacili i trenutno postavljamo pločice i pod, menjamo sve zarđale delove – ukazao je Girlinger, dodajući da su poslovi pri završetku i da će sve biti završeno do kraja godine, a da će u postrojenju u februaru krenuti obrada i prerada mesa.\nS 23.000 kvadratnih metara novo postrojenje „Girlinger” u Srbiji je najveće u okviru grupacije. Austrijska kompanija najavila je ranije da će zaposliti do hiljadu radnika, ali kada i da li će do toga doći zavisiće od proizvodnje, to jest rada tog postrojenja. Girlinger je ukazao na to da to zavisi i od toga koliko će odgajivača svinja iz okoline postrojenja moći da se pridobije na saradnju.\n– Moramo da prerađujemo sto odsto srpske proizvode da bismo mogli izvoziti na rusko tržište – objasnio je on, i naveo da računa da će na početku biti prerađivano 2.000 do 4.000 svinja nedeljno, a kapacitet postoji za 25.000.\nDo 2017. godine Girlinger, na osnovu sporazuma, u postrojenje u Sremskoj Mitrovici mora da investira 20 miliona evra.\n„Virtšaftsblat” navodi da „Girlinger” ima i veoma poznatu konkurenciju u tom regionu, nemački „Tenis”.\nGirlinger ukazuje na to da dva preduzeća obrađuju različite regione, i ističe da nije uznemiren zbog prisustva nemačkog giganta.\nU obnovljenom postrojenju u Sremskoj Mitrovici proizvodiće se mesni proizvodi za rusko i evropsko tržište.\n– U prvoj fazi proizvodićemo tradicionalne austrijske proizvode za Rusiju – najavljuje Girlinger, dodajući da kasnije treba i evropsko tržište da bude snabdevano šunkom, proizvodom koji ta kompanije do sada nije proizvodila ni u jednom drugom proizvodnom pogonu u inostranstvu, kao što su Mađarska i Rumunija.\nPolicija otkrila ilegalnu kladionicu\nMEGA LEKS: U sredu provera protiv FMP-a!


Bisljimi: Energetski sporazum Kosova i Srbije biće zasnovan na Briselskom sporazumu - Medija centar\nBisljimi: Energetski sporazum Kosova i Srbije biće zasnovan na Briselskom sporazumu\nZamenik kosovskog premijera Besnik Bisljimi izjavio je da će energetski sporazum Beograda i Prištine biti zasnovan na Briselskom sporazumu.\nOn je na svom Fejsbuk nalogu napisao da je Kosovo veoma blizu završetka sporazuma o početku primene energetskog vodiča, koji ima za cilj da popravi probleme snabdevanja i plaćanja energije u četiri opštine na severu Kosova.\nPrema njegovim rečima, to je problem koji su stvorile, održavale i nasledile sve prethodne vlade.\n„Svaki eventualni dogovor Kosova i Srbije po pitanju energetike, neće promeniti ni jedan zarez onoga što je već dogovoreno u Briselu 2013. i 2015. U ime Kosova pregovara samo Vlada Republike Kosovo. Sastanak predstavnika KEDS-a i srpske strane, organizovan u Istanbulu 9. juna, imao je samo za cilj da se obezbede garancije za četiri usluge ugovorene 2015. godine, ugradnju brojila za energiju, održavanje brojila, naplatu“, rekao je on.\nDodao je da su naredni dani kritični za finalizaciju sporazuma za početak implementacije energetskog vodiča, jer tada, rekao je on, može doći do kampanja dezinformacija koje imaju za cilj da naruše proces i održe problem.\nKosovo onlajn, RTV KIM


Haradinaj se izvinjava Amerikancima: Razumite nas! - Sputnjik Srbija\n02:28 05 Jul 2020\n07:25 13.02.2019 (osveženo 09:56 13.02.2019) Preuzmite kraći link\nPremijer privremenih kosovskih institucija Ramuš Haradinaj izjavio je da voli Ameriku, ali da taksa na proizvode iz centralne Srbije neće biti ukinuta, iako je to od njega ponovo tražila administracija u Vašingtonu.\nOn je to rekao posle sastanka u jednom restoranu sa predsednikom privremenih institucija Hašimom Tačijem i nekoliko zamenika ministara, nakon što je prištinskim vlastima uručeno oštro pismo u kome SAD traže da se takse ukinu, prenose kosovski mediji.\nKako prenosi „Koha“, Haradinaj se izvinio predstavnicima američkih institucija i zamolio ih da „imaju razumevanja“ za odluku o taksama.\nOn je takođe rekao da bi voleo da čitav prištinski „politički spektar“ ostane jedinstven u stavu da se taksa ne ukida dok Beograd ne prizna jednostrano proglašenu nezavisnost Kosova.\nHaradinaj je dodao da mu je pismo američke administracije uručio ambasador SAD Filip Kosnet, kome je rekao da Priština traži „sveobuhvatni dogovor sa Beogradom“ jer je, kaže, „umorna od zamrznutog konflikta u kome živi poslednjih 20 godina“, prenosi „Gazeta ekspres“.\nSAD su ranije uputile oštro pismo prištinskim liderima sa zahtevom da ukinu takse Srbiji i BiH i upozorile ih da, dok to ne učine, odnosi sa njima neće biti vraćeni na raniji nivo, a ne isključuju ni mogućnost preispitivanja drugih, a ne samo bezbednosnih oblika saradnje sa Prištinom.\nPismo u koje je Tanjug imao uvid, a koje su SAD uputile Hašimu Tačiju, Ramušu Haradinaju i Kadriju Veseljiju, potpisali su Metju Palmer, zamenik pomoćnika državnog sekretara, Lora Kuper, zamenik pomoćnika sekretara za odbranu i Džon Erat, glavni direktor za evropske poslove u Savetu za nacionalnu bezbednost.\nHaradinaj nazvao Mogerinijevu „neprijateljem“ Kosova\nHaradijan je rekao da Federiku Mogerini, visoku predstavnicu EU zaduženu za spoljnu politiku i bezbednost, svrstava na listu „neprijatelja“ Kosova, zbog njene pozicije u dijalogu sa Beogradom.\n„Uspeh Kosova nije povezan sa Mogerinijevom dinamikom, niti sa agendom dijaloga… Niko ne može biti više beskoristan za Kosovo od Mogerini. To je skrenulo diskusiju, jer umesto da govori o sporazumu sa Srbijom o priznavanju, ona je govorila o teritorijama i granicama. Ona je neprijatelj moje zemlje“, rekao je Haradinaj za albanski sajt „Koha jone“.\nPrema njegovim rečima, otvaranje pitanja teritorija i granice predstavlja „agresiju“.\nHaradinaj je dodao i da je zadovoljan stavom nemačke kancelarke Angelom Merkel i predstavnika drugih zemalja koje se protive razgovoru o granicama, a da je stav Mogerinijeve, kako kaže, uništio mogućnost da Evropska unija omogući postizanje sporazuma.\nHaradinaj, Kosovo, Srbija


U srijedu presuda Azri Bašić za zločine nad Srbima | Republika Srpska\nNaslovna Bosna i Hercegovina U srijedu presuda Azri Bašić za zločine nad Srbima\nU srijedu presuda Azri Bašić za zločine nad Srbima\nSud BiH će u srijedu, 27. decembra, izreći prvostepenu presudu Azri Bašić za zločine počinjene nad zarobljenim srpskim civilima u Domu JNA u Derventi i u selu Polje 1992. godine.\nBašićeva je optužena da je kao pripadnik Hrvatskog vijeća odbrane od 26. aprila do početka maja 1992. godine učestvovala u ubistvu, mučenju i nanošenju velikih patnji i povreda srpskim zarobljenicima u Domu JNA u Derventi i na području sela Polje.\nPrilikom iznošenja završnih riječi, tužilac Milanko Kajganić zatražio je od Suda BiH da Bašićevoj izrekne zatvorsku kaznu od 15 godina, jer je tokom sudskog postupka dokazao da je počinila ratni zločin protiv civilnog stanovništva i ratnih zarobljenika.\nTužilac je naveo da odbrana nije osporila nijedan dokaz Tužilaštva, niti narušila kredibilitet svjedoka i dovela u sumnju njihove iskaze.\nTokom iznošenja završnih riječi Bašićeve odbrane, branilac Binasa Abaspahić je ocijenila da Tužilaštvo BiH nije dokazalo da je optužena počinila ratni zločin nad civilnim stanovništvom i ratnim zarobljenicima i zatražila da ona bude oslobođena.\n„Odbrana ne osporava dešavanja 26. aprila 1992. godine, ali smatra da ona nisu prikazana onako kako je bilo, odnosno da to nije učinila optužena“, navela je Abaspahićeva.


Parlament usvojio rezoluciju: Francuska vlada protiv priznavanja regiona Nagorno-Karabah - BIGportal.ba\n4 Decembra, 2020 4 Decembra, 2020 0533\nŠef francuske diplomatije Žan-Iv Le Drian izjavio je danas da se protivi da Francuska prizna region Nagorno-Karabah, pošto je parlament usvojio rezoluciju.\nRezolucija parlamenta, koja nije obavezujuc´a i koju je predložila opoziciona desničarska stranka Republikanci, usvojena je sa 188 glasova za, tri protiv, 16 uzdržanih.\nU tekstu se poziva na sprovođenje procesa mira i priznavanje Nagorno-Karabah.\nLe Drian koji je bio u parlamentu za vreme glasanja rekao je da ne deli taj stav i dodao da to ni “jermenski prijatelji Francuske to sami ne traže”.\nTakva odluka bi značila da se Francuska isključuje iz kopredsedništva Grupe iz Minska osnovane za posredovanje u rešavanju spora izmedju Jermenije i Azerbejdžana o tom tom regionu, dodao je francuski ministar.\nI gornji dom francuskog parlamenta, Senat 25. novembra je usvojio rezoluciju o “priznavanju Republike Nagorno-Karabaha”. Za rezoluciju, koja je više simbolična jer nema obavezujući karakter, glasalo je 305 poslanika, jedan je bio protiv, a 30 uzdržanih.\nNagorno-Karabah je svoju nezavisnost proglasio pre 30 godina, ali to ne priznaje nijedna država, čak ni Jermenija koja pruža najveću podršku tom regionu.\nU toj rezoluciji francuskog Senata se “osuđuje vojna agresija Azerbejdžana izvedena uz podršku turskih vlasti i stranih plaćenika” i poziva na povlačenje tih snaga s područja gde su sukobi izbili 27. septembra, a završeni 9. novembra mirovnim dogovorom.\nRezolucija Senata je izazvala kritike Azerbejdžana čiji je parlament zatražio isključenje Francuske iz Grupe iz Minska.


U Okružnom javnom tužilaštvu Banjaluka potvrdili su da su donijeli naredbu o obustavljanju istrage protiv Banjalučana Boška i Bogdana Diljevića koja je vođena zbog ubistva Bojana Koprene iz Banjaluke.\nNa pitanje u vezi sa tvrdnjama MUP-a Srpske iznesenim u pritužbi upućenoj Visokom sudskom i tužilačkom savjetu BiH da su postupajući tužilac Tatjana Ninković i tadašnji zamjenik okružnog javnog tužioca Zoran Bulatović odbili da prihvate uhapšene Boška i Bogdana Diljevića, te da su osumnjičeni za ubistvo pušteni na slobodu uprkos prikupljenim dokazima, u Okružnom javnom tužilaštvu su istakli da je za davanje tih informacija nadležan VSTS.\n"U ovom slučaju imamo izvršioce, ali i svjedoke ubistva i kada smo ih priveli, Tužilaštvo nije htjelo da ih prihvati, niti sasluša. Nažalost, imamo sva saznanja i dokaze u ovom slučaju da je Tužilaštvo obustavilo istragu protiv osumnjičenih lica i okreće je, ne znam zbog čega, na drugu stranu i optužuju naše inspektore za iznuđivanje iskaza", rekao je Lukač.\nOn je rekao da ne zna šta se dešava u Tužilaštvu i sa ljudima koji rade na tom slučaju, jer su od dokazanog ubistva došli do toga da inspektori budu optuženi za posao koji su radili prilikom dokazivanja ubistva.\nKoprena je ubijen u naselju Kola kod Banjaluke 2014. godine.


U Kremlju žale zbog izjave Mejove na račun pretnje iz Rusije - 19.07.2016, Sputnik Srbija\nU Kremlju žale zbog izjave Mejove na račun pretnje iz Rusije\nU Kremlju su sa žaljenjem dočekali izjavu premijerke Velike Britanije Tereze Mej o ruskoj pretnji i očekuju da će prevladati objektivna tačka gledišta, izjavio je... 19.07.2016, Sputnik Srbija\nOvo je zamena teza,najveca pretnju po svetski mir upravo predstavlja V britanija i USA.\n13:45 19.07.2016 (Osveženo: 14:08 19.07.2016)\n© Sputnik / Maksim Blinov / Uđi u foto-galerijuKremlj\nU Kremlju su sa žaljenjem dočekali izjavu premijerke Velike Britanije Tereze Mej o ruskoj pretnji i očekuju da će prevladati objektivna tačka gledišta, izjavio je pres-sekretar predsednika Rusije Dmitrij Peskov.\n„U Kremlju su sa žaljenjem ocenili tu izjavu. Po svemu sudeći, gospođa premijerka još uvek nije u potpunosti ušla u kurs međunarodne politike. Rusija je jedan od glavnih garanta međunarodne stabilnosti i nuklearne i strateške bezbednosti — to je neosporna činjenica“, rekao je Dmitrij Peskov novinarima, komentarišući izjavu Mejove o Rusiji.\nOn je naglasio da Rusija najaktivnije učestvuje u procesima neširenja nuklearnog oružja.\n„Zato se takve optužbe mogu dočekati samo sa žaljenjem. Mi se nadamo da će vremenom kod gospođe premijerke ipak prevladati, ne subjektivna, već objektivna tačka gledišta prema našoj zemljom“, rekao je Peskov.\nJuče je premijerka Velike Britanije Tereza Mej u Parlamentu izjavila da pretnju od Rusije i Severne Koreje po Veliku Britaniju smatra potpuno realnom.\n19 Jul 2016, 17:151


Merkel i Cipras o grčkom dugu i reformama\nGrčki premijer Aleksis Cipras sastaje se u ponedeljak u Berlinu sa nemačkom kancelarkom Angelom Merkel u trenutku kada raste zabrinutost da je Atina takoreći ostala bez novca. Sve su učestalije nesuglasice između dve zemlje zbog nastojanja Grčke da izmeni uslove za dobijanje međunarodne pomoći.\nCipras dolazi u Berlin nakon sastanka lidera Evropske Unije u petak koji su obećali pomoć od dve milijarde dolara da bi se olakšala „humanitarna kriza“ u Grčkoj.\nPredsednik Evropske komisije Žan Klod Junker (Jean-Claude Juncker) je izjavio da bi ova pomoć bila namenjena za ekonomski rast i “socijalnu koheziju” u Grčkoj, pre svega da se smanji nezaposlenost među mladima i pomogne siromašnima.\n“Humanitarna kriza – tako je nazivaju – i to je zaista humanitarna kriza”, kazaoje Junker.\nCipras je pozdravio najavu pomoći iz EU, naglašavajući nužnost hitne akcije da bi se ublažila humanitarna kriza. On je na samitu najavio da će u roku od sedam ili deset dana ponuditi pun paket reformi.\nMeđutim, nemačka kancelarka je izjavila na istom skupu da neće biti dodatnog novca Grčkoj ukoliko ne sprovede reforme.\nMerkelova želi da joj grčki premijer lično predstavi planirane reforme koje je obećao evrozoni, izjavio je u ponedeljak njen portparol.\n"Naravno, kancelaki će biti zanimljivo da lično od premijera čuje kakve su te ideje", rekao je na konferenciji za novinare Merkelin portparol Štefan Zajbert.\nOn je dodao da će Ciprasov predlog biti predat ministrima finansija zemalja evrozone, a ne pojedinačnim vladama, napominjući da na sastanku Merkelove i Ciprasa ne može biti doneseno drugačije rešenje od onog koje je usaglašeno u okviru evrogrupe.\nZajbert je potvrdio medijske izveštaje o tome da je Merkelova primila pismo od Ciprasa pre nekoliko dana, ali je odbio da komentariše njegov sadržaj.\nGrčki premijer je upozorio nemačku kancelarku u pismu od 15. marta da Grčka neće moći da servisira dugove bez finansijske pomoći EU, obelodanilo je u ponedeljak portparol Vlade u Atini Gabriel Sakelaridis, potvrđujući pisanje britanskog „Fajnenšel tajmsa“ (the Financial Times).\nMeđutim, Sakelaridis ističe da ovo pismo ne treba tretirati kao „pretnju već realnost“, dodajući da je Cipras poslao slična pisma i francuskom predsedniku Fransoa Olandu i šefu Evropsku komisije Junkeru.\n„U pismu se ne ističe ništa manje niti više od onoga što smo govorili od prošle sedmice...likvidnost je sve teže održiva i stoga se moraju preduzeti političke inicijative“, ističe Sakelaridis.\n„Fajnenšel tajms“ je objavio u ponedeljak da je došao do kopije Ciprasovog pisma u kome „upozorava da će njegova vlada biti primorana da bira između otplate dugova, pre svega Međunarodnom monetarnom fondu, ili da nastavi da izdvaja sredstva za socijalne namene (plate i penzije). Ovim pismom vas pozivam da ne dozvolite da manje važno pitanje dotoka novca i izvesna ’institucionalna inercija’ ne preraste u veći problem za Grčku i Evropu“, napisao je Cipras.\nSakelaridis je kazao da je u ovom pismu predlažen sastanak Ciprasa, Merkelove, Olanda i Junkera sa predsednikom Evropske centralne banke Mariom Dragijem i predsednikom Evropskog saveta Donaldom Tuskom za prošlu sedmicu.\nCipras optužuje Merkelovu da je njeno insistiranje na oštrim merama štednje u Grčkoj dovelo do „humanitarne krize“- pre svega siromaštva i masovne nezaposlenosti.\nIstovremeno, nemačka kancelarka ističe da ako Grčka želi nove zajmove – čiji najveći deo obezbeđuje Vlada u Berlinu – mora da prihvati „gorku“ medicinu u vidu rezanja potrošnje i sprovođenja reformi.\nKreditori Grčke saglasili su se u februaru da produže spasilački paket od 240 milijardi evra na još četiri meseca u zamenu za obećane dalje reforme.\nMeđutim, odnosi Grčke i Nemačke su se od tada pogoršali jer je Atina, između ostalog, zapretila da će pleniti nemačku imovinu kao kompenzaciju za nacističke zločine tokom Drugog svetskog rata. Prema nekim izvorima iz Atine, Nemačka je dužna da isplati Grčkoj oko 162 milijarde evra, što je oko polovine grčkog duga.\nPočetkom marta Cipras je takođe optužio Španiju i Portugaliju da su podrivale napore njegove vlade tokom februarskih pregovora o produženju pomoći.\nEvrozona neće davati nikakvu gotovinu Grčkoj ukoliko ne usvoji i ne sprovede sve reforme sa kojima se saglasila u februaru, uzvratio je u ponedeljak španski ministar ekonomije Luis de Gvindos.\n"Videćemo da li je lista reformi dovoljno sveobuhvatna. Međutim, neće biti nikakve tranše pre nego što se ne pokaže da su reforme odobrene i sprovedene", istakao je De Gvindos za "Fajnenšel tajms".\nAnalitičari navode da stav Španije izaziva dodatan pritisak na Grčku tri dana nakon što je Atina obećala da će ispuniti zahteve kreditora za širi predlog ekonomskih reformi kako bi bila oslobođena neophodna sredstva.\n"Niko ne može da krši pravila. Izlazak iz evrozone Grčke ili bilo koje druge članice bila bi greška. Ali, prekršiti pravila bila bi slična, ako ne i veća greška", naglasio je De Gvindos, dodajući da grčka Vlada treba da se vrati politici prethodne administracije.


Svetski dan prevencije zlostavljanja dece - 19. novembar 2021. - Institut za javno zdravlje Kragujevac Untitled Document\nZlostavljanje dece težak je problem koji izaziva brojne posledice na njihov razvoj. Svetska zdravstvena organizacija smatra da "zloupotreba ili zlostavljanje dece obuhvata sve oblike fizičkog i emocionalnog zlostavljanja, seksualnu zloupotrebu, zanemarivanje ili nemaran postupak, komercijalnu ili drugu ekspoloataciju što dovodi do stvarnog ili potencijalnog narušavanja zdravlja deteta, njegovog preživljavanja, razvoja ili dostojanstva u okviru odnosa koji uključuje odgovornost, poverenje ili moć".\nInače, prava deteta se krše na najrazličitije načine i na različitim nivoima: od manipulisanja decom u reklamne svrhe, političke promocije, eksploatacije dečijeg rada, nepoštovanja njihovog identiteta i integriteta do teških oblika zlostavljanja i zanemarivanja. Nasilje nad decom je u konstantnom porastu, javlja se u različitim oblicima i pronalazi najrazličitije kanale, naročito kad je reč o nasilju koje nije vidljivo na prvi pogled, kao što je vršnjačko nasilje u školama i zlostavljanje putem interneta tzv. "cyberbulling" čega roditelji najčešće nisu ni svesni.\nPrema izabranoj statistici Ujedinjenih nacija, 150 miliona devojčica i dečaka u svetu, žrtve su seksualnog nasilja, a između 133 i 275 miliona dece godišnje svedoci su nasilja u porodici.\nPovodom obeležavanja Svetskog dana prevencije zlostavljanja dece, u Medija Centru u Beogradu 18. novembra 2021. godine biće održana Konferencija za medije Ambasade Australije u Srbiji i Mreže organizacije za decu -MODS. Konferencija ima za cilj da predstavi Vodič za unapređenje internih mehanizama za očuvanje bezbednosti dece.\nVodič inače sadrži opis procesa, objašnjenja i alate koji će pomoći organizacijama da procene koliko su njihove aktivnosti bezbedne za decu sa kojom rade i da procene rizike po decu koji postoje u organizaciji; da saznaju šta su standardi za očuvanje bezbednosti dece i provere u kojoj meri ih ispunjavaju.\nCilj Vodiča je da pomogne organizacijama koje ili direktno rade sa decom i (ili) su sa njima u povremenom kontaktu, da budu i ostanu okruženje bezbedno za svako dete.


NBA liga u problemima: Trećina košarkaša ne želi nastavak natjecanja | NBACro.com\nNBA liga u problemima: Trećina košarkaša ne želi nastavak natjecanja\nNastavak NBA sezone koji je određen za konac srpnja u Orlandu, ipak neće proći bez problema. Kako prenose dobro obaviješteni američki mediji, 150 NBA igrača održat će sastanak na kojem će razmatrati postoji li kod njih uopće želja za nastavak sezone.\nJedan dio spomenutih igrača već je navodno održao razgovore na kojima su analizirali moguće rizike povratka na parkete, a predvodnik je Kyrie Irving koji je predložio bojkot ostatka sezone u znak prosvjeda protiv rasizma.\nMalcolm Brogdon, član Pacersa i osvajač ROY nagrade 2017. godine ispred našeg Darija Šarića, poručio je kao potpredsjednik Udruženja NBA igrača kako mu se velik broj njih povjerio da nisu spremni nastaviti igrati u planiranom terminu i formatu natjecanja, a sve zbog straha za vlastito zdravlje.\n150 NBA igrača čini trećinu od ukupnog broja NBA igrača i u slučaju ako oni donesu definitivnu odluku prema kojoj nisu spremni za nastavak sezone, vodstvo NBA lige bit će pred zidom, a sama završnice sezone pod velikim znakom pitanja.


Zatvorena biračka mesta u Doboju i Srebrenici\nTanjug 21. februara 2021. 19:11\nDOBOJ – U Doboju i Srebrenici večeras u 19 časova zatvorena su biračka mesta na ponovljenim lokalnim mestima.\nKako je saopštila Centralne izborne komisije (CIK) BiH, do 16 časova u Srebrenici je izašlo 38,96 odsto birača, a u Doboju 46,68 odsto, navodi se u saopštenju .\nInformacija o ukupnom odzivu birača biće objavljena nakon zatvaranja biračkih mesta, večeras oko 21, dok će prvi, preliminarni rezultati biti poznati oko ponoći, prenosi portal Klix.ba.\nDanašnji ponovljeni izbori za gradonačelnika Doboja i skupštinu grada Doboja sprovodi se na 89 biračkih mesta, a izbori za načelnika opštine Srebrenica i skupštinu opštine Srebrenica na 28 biračkih mesta (26 redovnih biračkih mesta, plus dva biračka mesta u Gradačcu i Živinicama za glasanje birača u odsustvu), prenosi RTRS.\nCentralna izborna komisija poništila je izbore u Doboju i Srebrenici u novembru prošle godine zbog brojnih nepravilnosti.\nStranke ujedinjene u inicijativu „Moja adresa: Srebrenica“ su ukazivale na probleme u izbornom procesu, pogotovo kada je reč o glasanju poštom, a upravo iz straha da će nepravilnosti biti ponovljene, odlucili su da bojkotuju izbore.


"Na granici Poljske i Belorusije užasni uslovi za migrante" - Izazov\n„Na granici Poljske i Belorusije užasni uslovi za migrante“\nRadio-televizija Srbije\t 6. septembra 2021. 17:27\nPoljski premijer Mateuš Moravjecki rekao je u Varšavi da grupu ljudi zaglavljenih na granici, beloruske bezbednosne službe snabdevaju hranom i novcem, ali da se koriste za pokušaj ilegalnog dovođenja ljudi u zemlju, prenosi agencija AP.\nOve tri zemlje nazivaju taj postupak činom "hibridnog rata" protiv zemalja Unije, kao odgovor za sankcije koje su nametnute Belorusiji.\nMeđunarodna organizacija za migracije u Ženevi rekla je da se migranti suočavaju sa "izuzetno teškim uslovima, ograničenim pristupom pijaćoj vodi i hrani, medicinskoj pomoći, sanitarnim čvorovima i skloništima".\nSudbina ove grupe migranata izazvala je zabrinutost i u Poljskoj, među onima koje kritikuje vladin odgovor na migracije.\nPoljski predsednik Andžej Duda prošle nedelje je proglasio vanredno stanje duž granice, a parlament bi kasnije danas trebalo da održi glasanje na kojem će poslanici izjasniti o tome da li da se ukine vanredno stanje.


ЕКСТРЕМНА ОДЛУКА ШИПТАРА: Ово ће прекинути дијалог у Бриселу\nEKSTREMNA ODLUKA ŠIPTARA: Ovo će prekinuti dijalog u Briselu\nUkoliko vlast u Prištini usvoji upravo dogovorenu rezoluciju, zabetoniraće albansku poziciju i praktično staviti tačku na Briselski dijalog.\nPredsedavajući Odbora za spoljne poslove Evropskog parlamenta Dejvid Mekalister nije čestito ni zamakao iz Prištine, gde je poručio da će EP podržati svaki sporazum o Kosovu i Metohiji o kojem će da se usaglase obe strane, Priština je uzvratila predlogom rezolucije koja, praktično, znači da je svako dalje dogovaranje bespredmetno.\nMekalister, koji je posle Beograda juče posetio i Prištinu, tamošnje domaćine je podsetio da EP ističe „multietničku prirodu Kosova i Srbije“ i „podržava dijalog kao način pomoću kojeg će se doći do sporazuma“ i da će „podržati svaki sporazum o kojem će da se usaglase obe strane, uzevši u obzir i međunarodne zakone i situaciju u regionu“.\nSamo što je napustio Prištinu, odatle je stigla vest da su predstavnici kosovskih vladajućih stranaka postigli dogovor o predlogu rezolucije, koji će dostaviti skupštini na usvajanje, a tiče se finalne faze dijaloga o normalizaciji odnosa Beograda i Prištine.\nSudeći po dogovorenom, u finale su ušli sa onim sa čime su i startovali u Briselskom dijalogu, koji su oni tretirali kao monolog u kome za stavove Beograda mesta nije ni bilo.\nTako se navodi da „potpisivanje međunarodno pravno obavezujućeg sporazuma Republike Kosovo i Republike Srbije treba da omogući punu normalizaciju odnosa dve susedne zemlje poštujući suverenitet i teritorijalni integritet“.\n„Suverenitet i teritorijalni integritet Republike Kosovo su nedodirljivi i ne mogu se dovesti u pitanje i štitiće se svim sredstvima koja su utvrđena Ustavom i zakonima. Kosovo ne prihvata treći stepen vlasti, koji može dovesti pod sumnju unutrašnju ustavnu i institucionalnu funkcionalnost Kosova“, navodi se u Tački 2 predloga rezolucije.\nIstiče se, takođe, da će međunarodno pravno obavezujući sporazum omogućiti Kosovu članstvo u organizaciji Ujedinjenih nacija i svim drugim međunarodnim organizacijama u koje do sada nije učlanjeno i suštinski ubrzati članstvo u EU i NATO.\nOn smatra da bi usvajanje i primena te rezolucije značilo da više nema nikakvog prostora za dogovor sa Beogradom. Zbog toga je, kako kaže, ona u startu besperspektivna, destabilišuća.\n„Zapravo, ona je velikoalbanska i tu nema o čemu da se razgovara sa njima. Dakle, pozicija da Srbija prizna ovakvu samoproglašenu državu je jednostavno neostvariva i Srbija to ni po koju cenu neće uraditi“, naglasio je sagovornik Sputnjika.\nPosebno je zanimljivo da je nova rezolucija plasirana kada se sticao utisak da su pozicije obe strane postale fleksibilnije, a iz međunarodne zajednice, a posebno iz SAD, glavnog sponzora Albanaca, stizali signali i to sa zvaničnih pozicija, da će za njih biti prihvatljiv svaki dogovor Beograda i Prištine, pa i o razgraničenju.\nNa pitanje zašto ovakva rezolucija u ovom trenutku, predsednik skupštinskog odbora za KiM kaže da se radi o zauzimanju maksimalističkih pozicija u raspletu kosovskog čvora, koji se očekuje. Albanci pokušavaju da definišu svoj polazni stav koji je u značajnoj meri suprotstavljen onome što je kosovski predsednik Hašim Tači govorio o mogućnosti postizanja dogovora Beograda i Prištine o konačnom statusu KiM.\nNovom rezolucijom su, praktično, samo potvrdili ono na čemu istrajavaju već pet godina. Najslikovitije o tome govori podatak da će se u sredu, 10. oktobra, navršiti 2.000 dana od kada je u Briselu potpisan sporazum kojim je predviđeno formiranje ZSO, jedina obaveza koju su Albanci preuzeli i ostala je mrtvo slovo na papiru.\nTraži maksimalno da bi dobio što više — dobro je poznati stav mnogih pregovarača, podseća Drecun. Ali on novu rezoluciju vidi i kao način da se ograniči uloga Hašima Tačija, jedinog koji je dozvoljavao mogućnost „korekcije granice“.\nNa jučerašnjem sastanku kod predsednika skupštine Kadrija Veseljija, na kome je dogovorena rezolucija, očigledno su smatrali da ni premijer Ramuš Haradinaj nije politički dorastao tako krupnom poslu. A mislili su da je takozvana država Kosovo već gotova stvar, završen posao, koji posle tolikih godina ne samo da nije makao od početka, već je počeo da im izmiče iz ruku. Pogotovu posle konstatacije generalnog sekretara UN Antonija Gutereša, izgovorene pre samo nedelju dana u razgovoru sa premijerkom Srbije Anom Brnabić da Kosovo za UN nije država i da će svetska organizacija podržati eventualni dogovor Beograda i Prištine.\nPa kad srPijanska nazovi vlast nema "bele bubrege" da to uradi onda neka to urade ŠLIHtare!\nNe znam ko je išta pametno i dobro mogao očekivati od ljudi, koji još žive u kamenom dobu ?


Stanari "Bristola" održali mirni protest: Grejanje na sveće u centru Beograda - Beograd - Dnevni list Danas\nPočetna » Beograd » Stanari „Bristola“ održali mirni protest: Grejanje na sveće u centru Beograda\n1Piše: U. Miletić 10. decembra 2018. 20.26\ndan ljudskih prava, hotel bristol, protestBeograd\n10. decembra 2018. u 23.10\nProblem koji odslikava odnos vlasti prema ljudima koje su odvele u ratove, otele im najbolje godine zivota \_ivote a zatim i opljackale. POsebno je pitanje tog udruzenja vojnih beskucnika koje nista nije ucinilo da se problem nametne javnosti. Pa i to pismo predsedniku Srbije vise je klanjanje pred diktatorom nego gradjansko pozivanje na ustavnost i zakonito postupanje. Pa ovo je smesno sa paljenjem sveca. Da su namenjene svim beskucnicima koji su preminuli a nisu doziveli ostvarenje svojih prava razumeo bih. Da li su ovi beskucici bili na protestu Stop krvavim kosuljama ili misle da ce se dzelati sami smilovati. Poslednjih meseci kao da su se plasili da ce naljutiti dikaroraSmrzavanje u hladnim sobama im je upravo adekvatna nagrada zbog nerealnog ocekivanja da ce se diskriminatori smilovati.


Najveća podrška sa tribina\n16.08.2018. - 22:50h 11:17h Autor: Srbijadanas.com\nŽene fudbalera, Foto: Kurir / Damir Dervišagić\nNeke su vam odavno poznate zbog svoje popularnosti i pre muževa, a druge ćete sada imati prilike da upoznate.\n1. Jelena Karleuša – supruga Duška Tošića\nMladi par uživa u svakom mogućem trenutku koji im se ukaže, pa su tako praznike proveli u magičnom Parizu. Gospođica Cakić redovno na svom Instagram profilu objavljuje fotografije na kojima se može videti da je ljubitelj dobrih putovanja, a naravno najveća je podrška našem reprezentativnom golmanu.\nŽene fudbaleraLepoticesrpski fudbal


Izvoz drvnog sektora BiH u prva dva mjeseca povećan za 6,1 odsto - BHRT\nIzvoz drvnog sektora BiH u prva dva mjeseca povećan za 6,1 odsto\nIzvoz drvnog sektora BiH u prva dva mjeseca ove godine iznosio je 215.159.551 KM, što je za 6,1 odsto više nego u istom periodu prošle godine, saopšteno je iz Spoljnotrgovinske komore BiH.\nNa sjednici Skupštine Asocijacije drvne industrije i šumarstva Komore rečeno je da je u navedenom periodu ostvaren dobar izvozni rezultat, imajući u vidu da je bio dobar i u prva dva mjeseca lani.\n“U prošloj godini izvoz drvnog sektora iznosio je 1.312.850.909 KM ili 1,3 odsto manje nego u 2019. što je dosta dobro kada se imaju u vidu sve poteškoće sa kojima su se privrednici suočavali. Namještaj je u ukupnom izvozu učestvovao sa 44,1 odsto i iznosio je 578.769.599 KM ili 3,1 odsto više nego 2019.”, navodi se u saopštenju.\nUkupan uvoz drvnog sektora lani je iznosio 377.596.476 KM ili 11,9 odsto manje nego u 2019, a pokrivenost uvoza izvozom bila je 347,7 odsto.\nNa sjednici je konstatovano da su kompanije uložile velike napore da bi održali proizvodnju, uglavnom sačuvali zaposlene i ostvarili dobre izvozne rezultate, te da će zbog značajnog porasta cijena sirovina i repromaterijala, morati usklađivati prodajne cijena gotovih proizvoda, ali vodeći računa da budu konkurentne.\n“I pored toga što je drvna industrija suficitarna grana privrede, proizvođači nemaju nikakvu institucionalnu podršku, doprinosi na plate su jako visoki, a mjere za ublažavanje negativnih posljedica pandemije bile su simbolične za drvni sektor”, navode iz ove asocijacije.\nZbog orijentacije drvnog sektora na izvoz i velikih potencijala sa kojima raspolaže, Asocijacija je na ranijim sastancima donijela određene zaključke koji su upućeni nadležnim institucijama – Savjetu ministara, Ministarstvu spoljne trgovine i ekonomskih odnosa, Ministarstvu inostranih poslova, te vladama entiteta.\n“Nažalost, nikakve odgovore Asocijacija nije dobila od navedenih institucija,osim par kontakata dobavljača posredstvom ambasada BiH u Turskoj, Danskoj, Mađarskoj, Španiji i Rumuniji”, navodi se u saopštenju.\nTags\t#izvoz drvnog sektora\nSarajevo: Osmanović i Tanović odali počast poginulim pripadnicima HVO-a


Radovi na izgradnji garaže ispred opštine teku po planu, prva faza gotova do maja - Galaxy Media\nRadovi na izgradnji garaže ispred opštine teku po planu, prva faza gotova do maja\nZamenik gradonačelnika, Goran Vesić sa opštinskim rukovodstvom, obišao je radove na izgradnji podzemne garaže u Karađorđevoj ulici kod zgrade opštine u Lazarevcu. Radovi teku po planu, a kako je najavljeno izgradnja se vrši u dve faze, u prvoj fazi biće izgrađeno 44 parking mesta, u drugoj 94, ukupno 138, kazao je Vesić I dodao da će se pored parking ispred zgrade opštine naći i Fontana, dećije igralište I zelene površine sa potrebnim mobilijarom.\nVesić je podsetio da je nedavno završena rekonstrukcija i popločana Hilandarske ulice, ali i da se radi kosturnica u Hramu Svetog velikomučenika Dimitrija, jednog od simbola Lazarevca. On je naglasio da je cilj da svaki deo Beograda bude razvijen i urbanizovan i dodao da će još jedan projekat u potpunosti promeniti kvalitet života stanovnika opštine Lazarevac, a to je BG voz. Projekat podrazumeva proširenje mreže i izgradnju duplih koloseka u mnogim delovima prema Lazarevcu i Mladenovcu, što će omogućiti veću propusnu moć i nove kompozicije. Planirano je da vozovi saobraćaju na svakih 10, 12 minuta u špicu, a van špica na 45 minuta.\nPredsednik GO Lazarevac, Bojan Stević, istakao je da radovi na izgradnji podzemne garaže teku po planu i da se zavšetak prve faze može očekivati u maju, ako vremenski uslovi budu dozvolili. Druga faza podrazumeva radove na delu ispod zgrade ERC-a. Uporedo sa ovim radovima očekuje se I početak radova na uređenju pešačkih staza, dodatnog parking prostora, mobilijara i zelenila, kao i postavljanje javne rasvete u Karađorđevoj ulici i ulici Dimitrija Tucovića, sve do „Saveza”. Ovim radovima biće obezbeđena 39 dodatnih parkig mesta, kazao je predsednik opštine i dodao da se u februaru očekuju radovi i na izgradnji nove kanalizacione i vodovodne mreže u ulici Milovana Lazarevića prema MZ Županjac.\nUz podršku Grada Beograda u martu se očekuje i početak izgradnje veletržnice, podsetio je Stević.\nU vanrednoj akciji DDK prikupljena 201 jedinica krvi! Zbog žene koja se bori za život, biće spašeno bar 100 života\nTrening kurs o digitalnim medijima za mlade- prijave u toku!


Upozorenje AMSS: Zbog radova menja se režim saobraćaja na ovim deonicama\nVan gradova intenzitet saobraćaja je umeren s obzirom da je turistička sezona u završnoj fazi i poslednjih dana primetan je manji broj vozila sa stranim registarskim oznakama koja prolaze kroz našu zemlju, navodi Automoto savez u izveštaju o stanju na putevima i graničnim prelazima.\nUsporenu vožnju AMS S očekuje samo na mestima gde se izvode radovi pa je zato vozačima potrebna dodatna pažnja, s obzirom na aktuelne i privremene izmene u saobraćaju.\nSutra će se tako od 7 do 17 časova zbog radova na deonici petlja Beška - naplatna stanica Novi Sad jug u smeru ka Novom Sadu saobraćaj odvijati preticajnom trakom, dok će vozna traka biti zatvorena.\nDOBRI USLOVI ZA VOŽNJU Na graničnim prelazima zadržavanja za kamione do dva sata\nLETO NE JENJAVA Temperature danas i do 32 stepena\nSAD upozorile građane da ne putuju u Srbiju i još 8 zemalja\nOd danas je na snazi izmena u režimu odvijanja saobraćaja na delu autoputa Niš-Dimitrovgrad u tunelu Sarlah, zbog čega je zatvorena leva tunelska cev, dok se saobraćaj odvija dvosmerno u desnoj cevi tunela od Niša ka Dimitrovgradu.\nOd danas je takođe na je snazi izmena u režimu saobraćaja u tuneku Bancarevo na delu autoputa Niš-Dimitrovgrad, pa je za saobraćaj zatvorena leva tunelska cev, dok se on odvija dvosmerno u desnoj cevi tunela od Niša ka Dimitrovgradu.\nOd dnas od 10 do 15 časova izvodiće se radovi na redovnom održavanju na deonici između Takova i Preljine a za saobraćaj će biti zatvorena traka u smeru ka Preljini.\nOd danas do do petka biće izmenjen režim saobraćaja zbog radova na rehabilitaciji kolovoza na delu auto-puta u zoni petlje Smederevo i zoni petlje Požarevac. Tokom izvođenja radova u smeru Beograd - Niš za saobraćaj će biti zatvorene preticajna i vozna traka, a vozila će moći da koriste preticajnu traku suprotnog smera i desnu, zaustavnu traku u smeru kretanja.\nU smeru Niš-Beograd za saobraćaj će biti zatvorena preticajna traka, dok će se saobraćaj odvijati voznom i zaustavnom trakom.\nNeophodna je opreznija vožnja pri kretanju zaustavnim trakama u zonama izlivnih i ulivnih traka petlje Smederevo i petlje Požarevac, upozorava AMS S.\nNema zadržavanja na naplatnim stanicama, a prema informacijama Uprave granične Policije dobijenim u 17:15 časova putnička vozila čekaju na prelazu Gradina pola sata.\nTeretna vozila čekaju na Horgošu i Šidu 90 minuta, a na Kelebiji i Batrovcima 120 minuta.\npromene režima saobraćaja\nVOZAČI OPREZ Usporen saobraćaj zbog radova, gužve na graničnim prelazima PET SATI ČEKAJU teretna vozila na Horgošu i Šidu\nJESENJI USLOVI VOŽNJE Upozorenje AMSS: Vozači oprez zbog magle, sumaglice, kiše i mokrih kolovoza\nVozači oprez! AMS S o promeni režima saobraćaja zbog radova\nAMSS UPOZORAVA VOZAČE! Izmenjen režim saobraćaja zbog radova, na graničnim prelazima čeka se do sat vremena\nPovodom smrti dečaka (16) iz Kruševca koji je pre nekoliko dana preminuo od posledica korona virusa, dr Predrag Sazdanović državni sekretar u Ministarstvu zdravlja rekao je da postoje procedure koje će ispitati da li je to bila lekarska greška.\nMoma Jakovljević: Istina je da ljudi u Srbiji ne praštaju uspeh\nNeko je rođeni tragičar, neko komičar, neko pesimista, neko optimista. Neko je rođeni gubitnik, a ja sam rođeni pobednik - tvrdi dr Moma Jakovljević, maneken, sportski lekar i hirurg, pomoćnik direktora KBC „Dr Dragiša Mišović“.\n"ACA JE ZADNJA TRI DANA PRIČAO DA MU JE MUKA I DA NE MOŽE DA SPAVA" Potresna ispovest majke preminulog dečaka u Kruševcu\nAleksandra C. (16) iz Kruševca koji je umro od posledica korona virusa, ukućani su pronašli u utorak ujutru, kako nepomično leži pored kreveta. Lekari su samo konstatovali smrt.


Учешће Дачића на конференцији поводом 40 година од усвајања Хелсиншког завршног акта | Socijalistička partija Srbije\nUčešće Dačića na konferenciji povodom 40 godina od usvajanja Helsinškog završnog akta Vesti\nIstupanje predsedavajućeg OEBS-u, prvog potpredsednika Vlade i ministra spoljnih poslova Republike Srbije Ivice Dačića na otvaranju konferencije „Evropa u krizi: poziv na novi dijalog 1975-2015: 40 godina helsinškog završnog akta”, u Evropskom parlamentu u Briselu:\nVeliko mi je zadovoljstvo što, kao predsedavajući OEBS-u, imam priliku da vam se ovde u Evropskom parlamentu obratim povodom 40 godina od usvajanja Helsinškog završnog akta. Naše predsedavanje OEBS-u je u julu u Helsinkiju, mestu nastanka ovog važnog dokumenta, obeležilo ovu važnu godišnjicu sazivanjem neformalnog skupa na visokom nivou, koji je obuhvatio svečanu ceremoniju i raspravu o strateškim pitanjima sa kojima se Organizacija trenutno suočava. Važno je, međutim, što se rasprava o ovom važnom jubileju prenela i u Evropski parlament. Verujem da time pokazujemo da smo svesni ključnog značaja koji je Helsinški završni akt imao za smanjenje tenzija između istočnog i zapadnog bloka, afirmisanje ideje o kolektivnoj bezbednosti i prevladavanje podela u Evropi. Moglo bi se, bez preterivanja, reći da je ovaj dokument uticao i na oblikovanje Evropske unije kakva je danas, što se, naravno, posebno odnosi na proširenje EU na zemlje nekadašnjeg „istočnog bloka”.\nKada je Srbiji povereno da bude na čelu OEBS-a u 2015. godini, sa zadovoljstvom smo planirali obeležavanje četrdesete godišnjice Helsinškog završnog akta za vreme našeg predsedavanja. Videli smo to kao priliku za podsticanje strateške debate o načinima kako da osnažimo OEBS i njegovu ulogu u očuvanju bezbednosti na evroatlantskom i evro-azijskom prostoru. Međutim, okolnosti su se promenile u međuvremenu. Nažalost, aktivna i nezamenjiva uloga OEBS-a demonstrirana je u realnom svetu. Na početku godine, suočili smo se sa terorističkim napadom na satirični časopis „Šarli Ebdo”. Pre samo nekoliko dana, bili smo svedoci nezapamćenog terora na ulicama Pariza. Koristim ovu priliku da, kao predsedavajući Organizacije, ponovim najoštriju osudu ovog terorističkog akta i izrazim saučešće porodicama žrtava. Šok koji osećamo suočavajući se sa takvim terorom i ekstremnim nasiljem pojačava našu rešenost da ne dozvolimo da budu ugroženi osnovni principi demokratije i ljudskih prava na kojima počivaju OEBS-a i naša društva, koji su garancija očuvanja bezbednosti i mira za sve. OEBS je jedinstven u borbi protiv svih oblika nasilnog ekstremizma i čvrsto verujemo da je saradnja najbolji odgovor na opasnosti sa kojima se suočavaju naša društva.\nU trenutku kada nas od Ministarskog saveta u Beogradu dele još samo dve nedelje, dozvolite mi da se ukratko osvrnem na najvažnije aspekte angažmana našeg predsedavanja na planu rešavanja krize. Nekoliko događaja je uticalo na smer aktivnosti OEBS-a. Politički najvažnije je, svakako, bilo usaglašavanje Paketa mera u Minsku 12. februara o.g. u okviru Normandijske grupe, što se preko Trilateralne kontakt grupe materijalizovalo i dalje pretočilo u politički proces na terenu. Od maja meseca postignut je značajan napredak u pregovorima u okviru TKG i njenih radnih grupa. Pri tom naročito treba istaći da je od 1. septembra uspostavljen prekid vatre duž linije kontakta, koji se za sada održava. Isto tako, postignut je važan sporazum o povlačenju tenkova i nekih vrsta naoružanja i verifikaciji tog povlačenja, koju obavlja SPM. Dogovorene su i određene mere u okviru RG za humanitarna, odnosno, ekonomsko-socijalna pitanja, koje imaju za cilj olakšavanje izuzetno teških uslova u kome živi stanovništvo Ukrajine pogođeno sukobom. U RG za politička pitanja trenutno se vode pregovori o sprovođenju političkih elemenata Paketa mera, uključujući o izuzetno značajnom aspektu – modalitetima za organizovanje lokalnih izbora u Donbasu. Posebno bih želeo da istaknem značajan doprinos Specijalne posmatračke misije stabilizaciji prilika. U organizacionom smislu, veoma je važno što smo početkom godine mandat SPM produžili za godinu dana, do kraja marta 2016. godine i obezbedili stabilno finansiranje rada misije za taj period. To je pomoglo da se misija konsoliduje i uveća svoj sastav u skladu sa zahtevima država učesnica.\nSadašnja kriza je naglasila kontinuirani značaj Helsinškog završnog akta i njegov revolucionarni koncept sveobuhvatne bezbednosti. Verujem da primer koji nam pružaju tvorci ovog dokumenta, koji su, u doba daleko većih podela od današnjih, uspeli da pronađu hrabrost da načine iskorak koji je doveo do kompromisa, može biti podsticajan i za današnje generacije. Evropa i prostor OEBS-a se suočavaju sa sve složenijim izazovima. Za suočavanje sa ovim izazovima neophodno je ponovno uspostavljanje poverenja između glavnih aktera. Bilo da je reč o problemu terorizma i sa njim povezanim fenomenom „stranih boraca” ili o masovnim migracijama, svi treba da budemo svesni da je reč o izazovima koje nijedna zemlja ne može sama da savlada. Koristim i ovu priliku da, kao predsedavajući, ukažem da OEBS može igrati značajnu ulogu kao platforma za dijalog i zajedničku akciju u prevladavanju pretnji sa kojima se suočavamo. U tom cilju, neophodno je da zajednički radimo na usavršavanju mehanizama i alata Organizacije, da jačamo njenu operativnost i funkcionalnost, što podrazumeva i odgovarajuću finansijsku stabilnost, kako bismo mogli da se oslonimo na nju onda kad nam je najpotrebnija.\nU susret Ministarskom savetu u Beogradu, posebno bih želeo da istaknem da je jedan od prioriteta našeg predsedavanja usvajanje odluke o migracijama. Čvrsto verujemo da je umrežavanje napora svih međunarodnih činilaca od ključne važnosti za suočavanje sa ovim kompleksnim fenomenom. Sa svojim jedinstvenim pristupom bezbednosti kroz tri dimenzije, OEBS može biti važna „karika” u lancu međunarodnih napora sa ciljem da se migrantska kriza reši na održiv način i uz poštovanje ljudskih prava svih koji su pogođeni krizom. Posebno treba imati u vidu da su šest zemalja, koje su Mediteranski partneri OEBS-a, ujedno i zemlje Južnog susedstva Evropske unije. Bezbednost u Evropi i na širem prostoru OEBS-a umnogome zavise i od situacije u susednim regionima. Smatram da je definisanje strateškog odnosa prema susednim područjima od suštinske važnosti za bezbednost Evrope i prostora OEBS-a.\nHvala vam na pažnji.”


Milinović: Uskoro potvrda da Đoković dolazi u Banjaluku - Glas Srpske\nDušan Repija 25.05.2020 17:27\nBANjALUKA - Predsjednik Teniskog saveza Republike Srpske Draško Milinović u intenzvnom je kontaktu sa oranizatorima "Adrija tura" i do kraja sedmice trebalo bi da budu otklonjene sve dileme u vezi sa dolaskom Novaka Đokovića u Banjaluku 3. i 4. jula.\nNajbolji teniser svijeta danas je u Beogradu detaljnije upoznao javnost sa regionalnim projektom, navodeći da su turniri u Beogradu i Zadru sigurni, a da se čeka potvrda turnira u Banjaluci i Crnoj Gori.\n- Lično želim da tamo igramo, ali zbog kasnog početka organizacije, te dve lokacije još nisu sigurne, ali radimo na tome. Imamo saradnju sa lokalnim federacijama, koji će organizovati turnire za mlađe i nižerangirane igrače i ko osvoji, igraće sa nama tokom vikenda - rekao je Đoković.\nIpak, Milinović je optimista i kaže da će sve biti poznato do kraja sedmice.\n- Radimo na usaglašavanju svih detalja u vezi za održavanjem ovog prestižnog turnira u Banjaluci i u toku ove sedmice ćemo razgovarati o otklanjanju svih dilema. Uopšte ne sumnjam da Banjaluka biti jedan od domaćina kao što je predviđeno - rekao je Milinović.\nOrganizator turneje je "Adrija tur" odnosno Fondacija Novaka Đokovića, a Teniski savez Republike Srpske kao i svi savezi u regionu partner.


Belgrade rezultati uživo, utakmice i ostale statistike - SofaScore\nATP Belgrade rezultati uživo i mečevi\n18. tra1. sij\nBelgrade je dio ATP. Budi u toku s našim tenis rezultatima uživo i stranicama za rezultate tenisa.\nTrenutni prvak i nositelj naslova je Berrettini M..\nBelgrade turnir se sastoji od neodređenog broja kola. Igrač s najviše pobjeda je pobjednik turnira.\nNajvažnija pitanja o Belgrade turniru\n#1 Na kojoj podlozi se igra Belgrade?\nBelgrade se igra na Zemlja.


Putin: Primena sile mimo saglasnosti UN ide naruku teroristima - Sputnjik Srbija\n18:50 16 April 2021\n08:41 25.04.2018 (osveženo 09:15 25.04.2018) Preuzmite kraći link\nPojedine zemlje sve češće nastoje da ignorišu opštepriznate norme međunarodnog prava i primenjuju silu mimoilazeći Savet bezbednosti Ujedinjenih nacija — takav pristup stvara političku i socijalnu nestabilnost i ide naruku teroristima, izjavio je ruski predsednik Vladimir Putin.\nU pozdravnoj poruci koju je sekretar Saveta bezbednosti Rusije Nikolaj Patrušev pročitao na otvaranju Međunarodne konferencije visokih predstavnika za bezbednost u Sočiju, navodi se da je problem osiguranja bezbednosti na globalnom i regionalnom nivou trenutno na visokom nivou.\n„Umnogome je ta situacija povezana sa tim da pojedine zemlje odbijaju da se pridržavaju principa pregovora kao ključnog instrumenta u rešavanju međudržavnih sukoba. Primena vojne sile ide naruku ekstremizmu, transnacionalnom kriminalu i vodi ka eskalaciji lokalnih sukoba i kriza“, istakao je Putin.\nPrema rečima ruskog predsednika, ova platforma daje mogućnost da se razgovara o načinima za sprečavanje širenja pretnji i izazova međunarodnoj bezbednosti.\n„Želeo bih da naglasim da je Rusija spremna da tesno sarađuje sa svim inostranim partnerima u tom pravcu, kako na multilateralnom, tako i na bilateralnom nivou“, zaključio je Putin.


Laguna - Bukmarker - „Slučaj Bremen“ Dragana Velikića u prodaji od 7. februara - Knjige o kojima se priča\nKroz priču o čoveku koji je vozio tramvaj u pet velikih gradova, „Slučaj Bremen“ govori o potrazi za ocem nestalim u logoru nacističke Nemačke i o tome da li čovek može da promeni sudbinu.\n„Slučaj Bremen“ sadrži rečenice koje su toliko jake da ih ni jedan prevod ne bi mogao zamutiti. Imamo posla sa piscem koji je pesnik tvorac (poeta doctus). Dragan Velikić stilski savršeno ostvaruje atmosferu nekoliko epoha. Ovo je jednostavno najbolja knjiga koju sam pročitao poslednjih godina.“ Klemens Rutner\nI u ovom, kao i u prethodnim romanima, prisutna je neka vrsta opsednutosti prostorom. Objašnjavajući otkud ona, Velikić je u jednom intervjuu rekao: „Verovatno sam osetljiv na prostor, a kada kažem prostor, mislim pre svega na grad. U mojim romanima baš nema prirode, flora je skromna, eventualno korpa begonija ili saksija asparagusa u predsoblju. Oduvek su me fascinirali romani u kojima je okvir grada ’glavni junak’.“\nRoman „Slučaj Bremen“ možete pronaći od 7. februara u svim knjižarama Delfi, Laguninim klubovima čitalaca, online knjižari www.delfi.rs i na sajtu www.laguna.rs.


Vojni sindikat podneo prijave - Vojska Srbije tvrdi da zloupotreba nije bilo | 013 info\nVojni sindikat podneo prijave - Vojska Srbije tvrdi da zloupotreba nije bilo\nPančevo, Sre, 08/02/2017 - 09:38\nVojska Srbije objavila je da je pažljivo proveravala informacije o mogućim zloupotrebama službenog položaja i drugim eventualnim nezakonitim aktivnostima što je učinjeno i sa informacijama iz saopštenja Vojnog sindikata Srbije.\n- Proverom je utvrđeno da nije bilo zloupotreba službenog položaja i pribavljanja protivpravne imovinske koristi. Vojni sindikat Srbije nije dostavio nikakve dokaze koji bi potvrdili navedene nezakonite aktivnosti, saopšteno je iz Vojske Srbije.\nDo saopštenja Vojske Srbije došlo je posle saopštenja Vojnog sindikata Srbije u kome objavljeno da je ovaj sindikat podneo kriviču prijavu protiv brigadnog generala V.Z. I potpukovnika N.D., zbog kako je navedeno “postojanja osnova sumnje da su u saizvršilaštvu počinili krivčna dela zloupotreba službenog položaja i sprečavanja prava na podnošenje pravnog sredstva”.\nVojni sindikat Srbije prijavio je starešine jer su navodno tokom 2015. i 2016. godine falsifikovanjem službenih evidencija pribavili protivpravnu imovinsku korist. Sindikat ih sumnjiči i da su “od februara do juna 2016. godine licima iz kriminogene sredine , javnosti poznatim kao Vučko, Sale Mutavi i Velja Nevolja, kao I drugim licima koji nisu pripadnici Vojske Srbije, omogućili da u vanradno vreme koriste strelište, naoružanje I municiju Vojske Srbije kako bi uvežbavali gađanje iz vatrenog oružja”.\nU saopštenju Vojske Srbije navodi se još da “u Vojsci Srbije niko nije zaštićen i bilo kakav dokaz o činjenju propusta pripadnika Vojske Srbije doprineo bi da nadležni organi vojne policije preduzmu odgovarajuće mere”.\nVojni sindikat Srbije u svom obraćanju javnosti najavio je da “nastavlja sa borbom protiv nezakonitog rada i zloupotreba u redovima Vojske Srbije”.\nU današnjem tekstu list Politika u naslovu navodi da se Vojni sindikat i Vojska Srbiju u stvari raspravljaju o korišćenju vojnog strelišta u Pančevu što ni jedna ni druga strana u svojim saopštenjima ne spominju.


Gimnazija Archives – RTVSANTOS\nIT smer u Gimnaziji nudi dobru budućnost\nPo prvi put u istoriji Zrenjaninske gimnazije, otvoreno je informatičko odeljenje za učenike sa posebnim sposobnostima, kojima će upravo ovaj smer omogućiti vrhunsko usavršavanje. Prijemni ispit za ovaj smer, za područje Banata, polagao se u prostorijama Zrenjaninske gimnazije. “Trećeg juna je bilo polaganje prijemnog iz matematike, a od 54 kandidata,Read More →\nPrijem za učenike Zrenjaninske gimnazije u Gradskoj kući\nGradonačelnik Zrenjanina Čedomir Janjić, danas, 15. maja, u 11.00 časova, u sali Gradskog veća upriličio je prijem za učenike četvrtog razreda gimnazije u sklopu saradnje Ženske parlamentarne mreže i Zrenjaninske gimnazije. Prijemu je prisustvovalo 15 učenika gimnazije odeljenja IV-9, koji su posetili Gradsku kuću s razrednim starešinom Nikolom Tankosićem iRead More →\nIT smer u Gimnaziji\nZrenjaninska Gimnazija uvodi novine u svoj plan i program. Naime, od sledeće godine može se pored standardnih smerova naći i novi, IT sektor. Ovaj novi smer je podržao i grad Zrenjanin, jer pruža mladim ljudima kvalitetnu edukaciju od samog starta, gde će u budućnosti pomoći da postanu kvalitetni i obučeniRead More →\nMaturanti Zrenjaninske gimnazije svečano obeležili kraj školske godine (VIDEO)\nMaturanti Zrenjaninske gimnazije svečano su u Kristalnoj dvorani obeležili kraj školske godine. Roditelji, članovi porodice i brojni prijatelji prisustvovali su ovoj svečanosti. Đacima koji su postigli najbolje rezultate su podeljene diplome na svečanoj manifestaciji. Ove godine 314 đaka uspešno je završilo srednju školu. Fotografije pogledajte OVDE.Read More →\nZrenjaninska gimnazija pod lupom prosvetne inspekcije (video)\nNačelnik školske uprave Banata Staniša Banjanin se oglasio u javnosti povodom afere koja se u medijima pokrenula povodom zaključivanja ocena u Zrenjaninskoj gimnaziji. Banjanin je objasnio da je u njegovoj ingerenciji isključivo kontrola kvaliteta nastave u ovoj nekad prestižnoj prosvetnoj instituciji. Odeljensko veće donosi i zaključuje ocenu, svaki pojedinačni nastavnikRead More →\nEKSKLUZIVNO: Obelodanili identitet roditelja deteta zbog kog su se srednjoškolci pobunili u gimnaziji (video)\nRevoltiran, kao prosvetni radnik dešavanjima oko zaključivanja ocena u zrenjaninskoj gimnaziji, član Uprave Dveri Radoš Pejović je obelodanio ime i prezime oca srednjoškolke koji je visoki funkcioner u pokrajinskoj administraciji, a radi se o Danijelu Petroviću. Nakon intervencije prosvetne inspekcije na potezu je načelnik školske uprave da problem sistemski reši,Read More →\nOtkrili kome su poklonjene ocene u gimnaziji\nČlan Uprave Dveri Radoš Pejović je danas na redovnoj KZN u Zrenjaninu čestitao na hrabrosti gimnazijacima koji su žigosali pojavu poklanjanja ocena u Zrenjaninskoj gimnaziji, koja dodatno srozava ugled prosvetnih radnika. Radi se o detetu poznatog pokrajinskog političara i polanjanju ocena od strane uglednih zrenjaninskih profesora što je posebno poražavajuće,Read More →\nPritisci postoje, ali… (video)\nPismo u kom se skreće pažnja na nameštanje ocena, neravnomeran položaj učenika, uticaj određenog broja roditelja na profesore, osvanulo je u Zrenjaninskoj gimnaziji i na društvenim mrežama. Skrenuta je pažnja na mnogobrojne probleme sa kojima su se suretali tokom školovanja. Direktor ove istaknute škole Milan Radaković je rekao da problemiRead More →\nUhapšena osoba koja je bacila “topovski udar” na maturante\nPripadnici Ministarstva unutrašnjih poslova u Zrenjaninu priveli su osobu osumnjičenu da je danas na defileu maturanata zrenjaninske gimnazije bacila pirotehničko sredstvo. Tom prilikom, četvoro maturanata je lakše povređeno i oni su prevezeni u Urgentni centar zrenjaninske bolnice. Incident se dogodio u centru grada oko 13.30 sati. Pripadnici Ministarstva unutrašnjih poslovaRead More →\nBačen “topovski udar” na maturante u Zrenjaninu\nMaturanti u našem gradu proslavljaju uspešno završeno školovanje. Tim povodom na više lokacija u gradu su mnogi đaci iz raznih škola proslavljali kraj školske godine. Prema nezvaničnim informacijama, četiri devojke su povređene, kada je za sada nepoznata osoba, koja je prolazila, bacila “topovski udar” na kolonu maturanata iz Zrenjaninske gimnazije kojaRead More →\nUdes u Miletićevoj ulici 18/01/2019\nPredavanje kompanije KWS na Karađorđevačkim prelima 17/01/2019\nIT prekvalifikacije u Zrenjaninu 17/01/2019\nNova poljoprivredna emisija Agročas na televiziji Santos\nUdes u Miletićevoj ulici


BiH danas dobija mišljenje Evropske komisije o dodjeli statusa kandidata - informativa.ba\nBiznis EU BiH danas dobija mišljenje Evropske komisije o dodjeli statusa kandidata\nHahn bi trebao predstaviti "Paket proširenja za 2019. godinu". Kada su u pitanju zemlje regiona najdalje u pregovorima o članstvu u EU otišle su Crna Gora i Srbija, BiH je podnijela prijavu prije više od tri godine, a Sjeverna Makedonija i Albanija se nadaju da bi uskoro mogle početi pregovarački proces.\n- Očekujemo da će tako biti i s Mišljenjem Evropske komisije za BiH, ali konačnu odluku o objavi donosi Evropska komisija - pojašnjavaju u Direkciji, a ovim bi bio okončan i taj formalni korak koji prolazi svaka država u procesu pristupanja.\n- Evropska komisija napredak države u procesu evropskih integracija ocjenjuje na temelju provedenih reformi koje podrazumijevaju usvajanje, provedbu i primjenu zakona i podzakonskih akata. Stoga je funkcioniranje ova dva stuba vlasti ključno za proces evropskih integracija kao i vladavina prava koja podrazumijeva treći stub odnosno funkcioniranje pravosuđa - pojašnjeno je za Fenu.\n- To vodi ka očekivanju da će nova struktura Evropskog parlamenta nastaviti biti posvećena i orijentirana ka nastavku proširenja EU, jer uz ispunjavanje kriterija za članstvo u EU, što je zadatak države, važnu ulogu ima i raspoloženje ključnih aktera unutar same EU - zaključuju u Direkciji.


Danas isplata redovne, sutra privremene novčane nagrade\ntv4s\t avg 23, 2018\nNacionalna služba za zapošljavanje obaveštava javnost da će izvršiti isplatu redovne novčane naknade nezaposlenim licima za jul 2018. godine, u četvrtak 23.08.2018. godine, a da će privremenu novčanu naknadu za jul 2018. licima koja žive na…\nZavršetak radova na asfaltiranju ulice u Ćenovcu\ntv4s\t avg 22, 2018\nOpština Lebane i Ministarstvo privrede kroz program ,,Gradimo zajedno,, danas završava radove na asfaltiranju ulice u selu Ćenovac u opštini Lebane u dužini od 266 metara. Vrednost invensticije je 2 miliona i 800 hiljada dinara, kazao je…\nOdlična saranja opštine Bojnik i NSZ u sprovođenju mera aktivne politike zapošljavanja\nU cilju povećanja zapošljavanja Opština Bojnik u saradnji sa NSZ sprovodi mere aktivne politike zapošljavanja udruživanjem sredstava. Lokalnim Akcionim planom zapošljavanja ove godine predviđeno je više mera koje mogu da se sufinansiraju.…\nLebane: Vatrogasno-spasilačka jedinica dobila novu opremu\nPredsednik opštine Lebane Ivan Bogdanović sa svojim saradnicima obišao je danas odeljenje vatrogasno-spasilačke jedinice u Lebanu koje je od danas bogatije za pet naprtnjača za gašenje požara na otvorenom prostoru, kao i za jednu…\nLeskovačka Toplana spremno dočekuje narednu grejnu sezonu\ntv4s\t avg 21, 2018\nPred početak predstojeće grejne sezone u Leskovcu sve je spremno, remonti kotlarnica i baždarenje kalorimetara je završeno, stigla je trećina potrebnog mazuta, dok se ostali energenti ugalj i gas očekuju i ugovori su sklopljeni sa…\nUdruženje ,,Građanski savet opštine Bojnik,, učestvovalo je nedavno na konkurs za finansiranje ili sufinansiranje projekata programa udruženja koji je raspisala opština Bojnik, a čiji je glavni cilj osveženje fasade užeg centra koje nisu…\nPamukova sovica u usevima paprike\nPamukova sovica je noćni leptir, dobar letač, polifagna i migratorna vrsta. Jedna je od najznačajnijih štetočina u poljoprivrednoj proizvodnji s obzirom da se hrani na preko 250 gajenih i spontanih biljnih vrsta. Među njenim domaćinima je i…\nKoncert češkog dečjeg hora ,,Karmina” sutra u Leskovačkom kulturnom centru\nČeški dečji hor "Karmina", pod dirigentskim vođstvom Karela Štregla, održaće koncert u holu Leskovačkog kulturnog centra u sredu, 22. avgusta 2018. u 20 časova. Organizatori koncerta su Gradski dečji hor "Zvezdice" i Leskovački kulturni…\nPočelo asfalitanje puta Lebane-Geglja-Lalinac\ntv4s\t avg 20, 2018\nNakon pripremnih radova na putnom pravcu Lebane-Medveđa preko Geglje i Lalinovca, danas je započeto asfaltiranje 1, 5 km ove deonice. Investitor radova je Opština Lebane uz pomoć Ministarstva Republike Srbije, vrednost investicije je 11,5…\nNacionalna služba za zapošljavanje obaveštava da će danas, 20. avgusta 2018. godine, izvršii isplatu posebne novčane naknade za JUL 2018. godine, uplatom na tekuće račune korisnika kod poslovnih banaka.


Gradska čistoća danas uklanja deponije u Borči i Ovči - www.lobi-info.rs\nMarija K. 23. januara 2019., 12:02 3.2k Views\nPoznato je koliko često oko kontejnera narastu čitave deponije. Bez obzira da li su kontejneri puni ili prazni, jedan broj sugrađana svoj otpad uporno ostavlja pored kontejnera. Ovaj problem se pogoršava kada psi lutalice počnu da raznose ostavljeno smeće.\nRadnici Gradske čistoće danas će ukloniti nagomilano smeće oko kontejnera u ulicama JNA i Bele Bartoka u Borči, kao i u Beogradskoj ulici u Ovči.\nU planu rada Gradske čistoće danas je i čišćenje stajališta gradskog prevoza na Pančevačkom putu.\nPrethodna objava Ovo je Mladen Sovrlić, hrabri policajac spasilac iz Borče\nSledeća objava Zbog vršnjačkog nasilja u Kotežu uslediće krivična prijava


Iran: Devet muškaraca pogubljeno zbog silovanja - Bportal.ba - Najvažnije vijesti iz BiH\nVlasti u Iranu smaknule su devetoricu muškaraca osuđenih za silovanje žene, prenosi Anadolu Agency (AA).\nList “Arman” javlja da je riječ o devetorici muškaraca koji su provalili u vilu i silovali ženu u provinciji Fars. Ne navodeći period kada se krivično djelo dogodilo, isti izvor javlja da je izvršenje smrtnih kazni izvršeno sinoć na osnovu konačne presude Vrhovnog suda Irana.\nZvaničnik suda u Farsu Ali Alghasimehr izjavio je da su smrtne kazne izvršene, bez obzira na to što je silovana žena u međuvremenu povukla tužbu.\nGrupe za zaštitu ljudskih prava tvrde da je Iran svjetski lider u izvršenju smrtnih presuda i često pozivaju tu zemlju da ukine tu odredbu u Kaznenom zakonu.\nOznačeno: iran, silovanje, smrtna kazna\nPredsjednik Turske Recep Tayyip Erdogan izjavio je da će na predstojećim sastancima sa američkim predsjednikom Donaldom Trumpom i ruskim predsjednikom Vladimirom Putinom razgovarati i o pitanju Sirije, javlja Anadolu Agency (AA). “Iznijet ću i pitanje Sirije na bilateralnim sastancima sa Trumpom i Putinom”, kazao je Erdogan novinarima na aerodromu u Ankari prije polaska u Japan […]\nNa utakmici Seville i Levantea postignuto čak osam pogodaka


Još dve države UBLAŽILE uslove za ULAZAK građana Srbije\n28/06/2021 | 17:34\nDržavama koje su dodatno ublažile uslove za ulazak građana Srbije pridružile su se Španija i Francuska, u koje mogu da uđu i oni koji nisu vakcinisani protiv koronavirusa.\nKako propisuju vlade tih država, ulazak državljana zemalja sa takozvane zelene liste, među kojima je i Srbija, dozvoljen je sa negativnim PCR ili antigenskim testom.\nŠpanija još od 7. juna prihvata sve vakcine osim Sputnjika V, uz uslov da je od revakcinacije prošlo najmanje 14 dana. Novost je da građani Srbije mogu da putuju u Španiju i ukoliko prilože negativan PCR ili antigenski test, ne stariji od 48 sati, kao i uz potvrdu o preležanom kovidu u poslednjih 180 dana, objavilo je Ministarstvo zdravlja Španije.\nDeci do 12 godina nije potreban negativan PCR ili antigenski test, niti potvrda o preležanom kovidu, ali moraju da poseduju QR kod. Svi putnici, pre ulaska u Španiju, moraju da popune obrazac zdravstvene kontrole putem internet adrese www.spth.gob.es ili putem besplatne aplikacije SPAIN TRAVEL HEALTH-SpTH, piše N1.\nZa Francusku neophodan negativan PCR ili antigenski test\nZa razliku od Španije, Francuska ne dozvoljava ulazak u zemlju onima koji su preležali infekciju koronavirusom ukoliko ne prilože negativan PCR ili antigenski test, ne stariji od 72 sata. Negativan PCR ili antigenski test obavezan je i za državljane Srbije koji se nisu vakcinisali ili su se vakcinisali vakcinama Sinofarm i Sputnjik V, kao i za decu stariju od 11 godina.\nGrađanima Srbije koji su vakcinisani vakcinama Fajzer ili AstraZeneka priznaje se dokaz o izvršenoj vakcinaciji, uz uslov da je prošlo najmanje 14 dana od revakcinacije. Važno je napomenuti i da su svi putnici dužni da pri ulasku na francusku teritoriju imaju popunjen obrazac – potvrdu o međunarodnom putovanju.\nKako izgleda napušteni ZATVOR koji postaje TURISTIČKA ATRAKCIJA? (FOTO)\nPlaže u CG nikad punije u junu, turisti samo pitaju “kakva je voda” (FOTO)


Student Elektronskog fakulteta prvаk Evrope u džiudžici\nPočetak/Sport/Student Elektronskog fakulteta prvаk Evrope u džiudžici\nVioleta Milićević 12. juna 2019.\nStudent Elektronskog fаkultetа u Nišu i džijudžicu reprezentаtivаc Srbije, Filip Trаjković, novi je evropski šаmpion u tom sportu. On je nа Evropskom seniorskom prvenstvu, održаnom u Bukureštu, nа kome je učestvovаlo više od 700 tаkmičаrа iz 25 zemаljа, osvojio zlаto i tаko postаo prvi Srbin sа tаkvim priznаnjem.\n„Filip je reprezentаtivаc Srbije u juniorskoj selekciji, аli je sаdа po prvi put nаstupio nа ovаko velikom tаkmičenju sа seniorimа i bio nаjmlаđi u svojoj kаtegoriji. Iаko je kаo glаvni cilj pre sаmog tаkmičenjа bilo kаljenje zа predstojeće juniorsko Evropsko i Svetsko prvenstvo, nаš student je prevаzišаo sаmog sebe i u Bukureštu osvojio titulu Evropskog šаmpionа zа seniore“, saopštio je Elektronski fakultet u Nišu.\nFoto: Elektronski fakultet u Nišu\nZа uspeh mlаdog Aleksinčаninа koji u rodnom grаdu trenirа u džudo i džijudžicu klubu “N&F”, zаslužni su njegov trener i otаc Drаgаn Trаjković i selektor reprezentаcije Srbije Jаnoš Kopаs iz Novog Sаdа, koji su gа sve vreme predvodili nа tаkmičenju.\nPored togа što je izvаnredаn tаkmičаr, momаk koji je rođen 1999. godine u Aleksincu, dokаz je dа se pored bаvljenjа vrhunskim sportom može i uspešno pohаđаti fаkultet.\nFilip je upisаo Elektronski fаkultet u Nišu prošle godine i student je sа prosečnom ocenom 9,00. Tаkođe, nosiаlc je Vukove diplome Aleksinаčke gimnаzije i Osnovne škole „LJupče Nikolić“, tаkođe u Aleksincu.\n„Nаdаmo se dа će Filip nаstаviti sа uspesimа nа obа svojа poljа, а Elektronski fаkultet će mu svаkаko pomoći dа pored svoje uspešne sportske kаrijere izgrаdi i uspešnu аkаdemsku“, kažu na ovom fakultetu\ndžiudžica Elektronski fakultet Filip Trajković\nOgranak SANU u Nišu nagradio mlade talente


Dačić: Papua Nova Gvineja ima više razumevanja za Srbiju nego Crna Gora - Portal Forum\nDačić: Papua Nova Gvineja ima više razumevanja za Srbiju nego Crna Gora\nсреда, 25. августа 2021 : 15:23\nBEOGRAD, 25. avgusta 2021. (Beta) – Predsednik Skupštine Srbije Ivica Dačić izjavio je danas da niko u Srbiji ne dovodi u pitanje crnogorsku nezavisnost, ali da je Beograd zainteresovan za položaj Srba i Srpske pravoslavne crkve (SPC) u toj zemlji. Dačić je ocenio da su tenzije u Crnoj Gori povodom najavljenog ustoličenja novog mitropolita crnogorsko-primorskog Joanikija na Cetinju 5. septembra, “drastičan primer” korišćenja crkvenog dogadjaja u političke svrhe.\n“Ne znam čime bi to moglo da povredi bilo koga u Crnoj Gori osim one koji smatraju da ti manastiri i crkve treba da pripadnu takozvanoj Crnogorskoj pravoslavnoj crkvi. Ovde se, u stvari, vraćamo na zakon o slobodi veroispovesti koji je u međuvremenu promenjen ali koji je pretio da uzme imovinu SPC i dodeli je CPC”, kazao je Dačić za televiziju Pink.\nNaveo je da je za Srbiju bitno da ne postoje “veštački problemi” u odnosima sa Crnom Gorom. “Za nas nije aktuelna tema crnogorske nezavisnosti već nas zanima položaj srpskog naroda i SPC u Crnoj Gori, zanima nas stav Podgorice o političkim pitanjima koja su važna za Srbiju poput Kosova i Metohije. Ne mogu da shvatim da Papua Nova Gvineja ima više razumevanja za Srbiju po pitanju Kosova od Crne Gore”, rekao je Dačić.\nPrethodni tekstU Hadžićevom carstvu gljiva\nSledeći tekstAngela Merkel: Svet treba da nastavi dijalog sa talibanima


Replika Partenona kao otpor sistemu - PODOVI\nArhitektura Replika Partenona kao otpor sistemu\nZa ponovnu izgradnju čuvene istorijske građevine iskorišćeno je 100.000 knjiga. Naime, Argentinska umetnica Marta Minujin kreirala je repliku jedne od najčuvenijih istorijskih građevina i to u originalnoj veličini. Replika Partenona izgrađena je od cenzurisanih knjiga kao simbol otporu, a „građevinski materijal“ pristizao je isključivo iz donacija ljudi celog sveta koji su poklanjali knjige sa kojima su bili lično povezani.\nU saradnji sa studentima univerziteta Kassel, umetnica je odabrala više od 170 naslova zabranjenih knjiga za svoju buduću građevinu. One su zatim pomoću folije postavljene na prethodno pripremljenu čeličnu konstrukciju, kako bi se zaštitile od vremenskih uslova ali i da bi se omogućila prozračnost konstrukcije, piše ArchDaily. Prema rečima umetnice, forma Partenona izabrana je jer ovaj objekat simbolizuje estetiku i političke ideale prvog svetskog oblika demokratije.\nProjekat je inspirisan ranijom instalacijom iz 1983. godine, koja je konstruisana nakon raspada režima diktature u Argentini\nReplika Partenona izgrađena je od cenzurisanih knjiga kao simbol otporu\nPrethodni tekstTeraco – kada individualnost preuzme primat\nSledeći tekstTamna strana laminata


Koncert počinje u 20 sati, a na programu su simfonijska djela iz opusa Mozarta, Beethovena, Haydna, te Prokofiev\nU Narodnom pozorištu Sarajevo večeras će biti upriličen koncert pod dirigentskom palicom maestra Uroša Lajovica iz Slovenije, koji su okviru obilježavanja 100 godina muzičkog obrazovanja u BiH organizirali Srednja muzička škola i Sarajevska filharmonija.\nDirektorica Srednje muzičke škole Tatjana Romanić i maestra Tijana Vignjević, koja je uradila veliki dio posla u vezi večerašnjeg koncerta, na konferenciji za novinare su navele da su ponosne i sretne kada vide sadašnje i bivše učenike škole pod dirigentskom palicom Uroša Lajovica. Na ovaj način se ujedno odaje počast svima onima koji su osnovali oblasnu muzičku školu 1920. godine.\nMaestro Lajovic je izrazio nadu da će koncert biti uspješan dodajući da je za srednjoškolce veoma važno da imaju podršku profesionalaca. Sa pedagoškog aspekta maestro je ocijenio da ima velikog potencijala među mladim ljudima dodajući da je dosad radio s bivšim učenicima Srednje muzičke škole.\nVršilac dužnosti direktora Sarajevske filharmonije Adi Šehu zahvalio je upravi Narodnog pozorišta koja je, kako je rekao, prepoznala značaj obilježavanja ovog jubileja i svojim mogućnostima i kapacitetima podržala izvedbu koncerta.\n– Nastavak saradnje i obilježavanja ovog jubileja u BiH i Sarajevu trebalo bi obilježiti pokretanje dječje sarajevske filharmonije. Inicijativa je već pokrenuta i potpisano je pismo namjere između tri osnovne muzičke škole i Srednje muzičke škole sa Sarajevskom filharmonijom o pokretanju projeketa dječje filharmonije – naveo je Šehu.\nKoncert počinje u 20 sati, a na programu su simfonijska djela iz opusa Mozarta, Beethovena, Haydna, te Prokofieva.\n#koncert#narodno pozorište sarajevo


Gradski odbor Demokratske stranke povodom vesti da će Grad Subotica otkupiti od republičke Direkcije za imovinu Dom vojske i kasarnu „Kosta Nađ“, tzv. „Prvu kasarnu“, uputila je saopštenje za javnost da je Gradsko veće 14. maja 2013. godine donelo zaključak kojim se podržava upućivanje zahteva republičkoj Direkciji za imovinu i Vladi Republike Srbije da se nekadašnja kasarna „Kosta Nađ“ vrati Gradu Subotici bez naknade.\n—Nesporno je utvrđeno da su parcele na kojima se nalaze objekti kasarne još 1878. godine bile u vlasništvu Slobodnog kraljevskog grada Subotice, a prema pisanim dokumentima iz 1912. godine, grad je sopstvenim sredstvima sagradio i objekte na svojim parcelama i dao ih vojsci na korišćenje, dok dokumenti od 1934. godine govore da je vojska plaćala najam gradu za te objekte. Tek posle Drugog svetskog rata, Jugoslovenska narodna armija , odnosno SFRJ, oduzima objekte i zemljište od Grada Subotice bez naknade. Kako je Republika Srbija pravni sledbenik SFRJ smatramo da bi zemljište i objekti bivše kasarne mogli biti vraćeni Gradu Subotici takođe bez naknade.Lokalnu samoupravu podsećamo da Grad još uvek nije dobio odgovor na obimno dokumentovani zahtev, te bi bilo svrsishodno pre odluke o kupovini uložiti napor da se izbegne plaćanje objekta kasarne “Kosta Nađ”, kaže se u saopštenju DS-a Subotice.\nNa osnovu sličnih dokumenata, ističe rukovodstvo DS-a, Republika Srbija vratila je objekte nekadašnje kasarne bez naknade Opštini Senta, što smatraju još jednim argumentom u prilog predlogu koji navode.


PIC: Što prije formirati vlast u BiH\nValentin Inzko na konferenciji za novinare nakon sjednice PIC-a, Sarajevo, 1. decembar 2010\nČlanovi Savjeta za provođenje mira u BiH (OIC) nakon dvodnevnog zasjedanja poručili su u srijedu da je neophodno što prije formirati vlast u zemlji na svim nivoima i krenuti sa provođenjem reformi neophodnih za evroatlantski put zemlje.\nPrenoseći zaključke PIC-a, visoki predstavnik Valentin Inzko rekao je da su naredne četiri godine veoma značajne i da se ne smije ponoviti politički zastoj iz proteklog perioda.\n„Ono što treba biti urađeno u naredne četiri godine reflektovaće se na vaše živote narednih 40 godina. Ako se u narednih četiri godine pridružite NATO-u ili postanete zemlja kandidat za EU, to će biti od ogromne važnosti za BiH za naredne dekade. Regija se kreće ubrzano ka Evropi - Hrvatska će postati članica, Crna Gora će biti kandidat, a BiH dijeli granice sa njima i vrijeme je da se razmisli kako BiH može krenuti dalje“, prenio je Inzko.\nAmbasadori zemalja Savjeta za provođenje mira u BiH ocijenili su da novoformirana vlast mora imati zajedničke ciljeve i programe koji će zemlju vratiti na evropski put.\nNove vlasti moraju riješiti mnoga neriješena pitanja, a, između ostalog, to su državna i vojna imovina, ustavna reforma i zakon o popisu stanovništva.\nVisoki predstavnik podsjetio je da se ovaj put nije raspravljalo o uslovima i ciljevima za zatvaranje OHR-a jer vlasti BiH od posljednjeg zasjedanja nisu napravile nikakav napredak da bi to bilo moguće.\nZasjedanju Savjeta za provođenje mira (PIC) prisustvovali su i novoizabrani članovi Predsjedništva BiH Bakir Izetbegović i Željko Komšić, dok je treći član Nebojša Radmanović bio službeno van zemlje.\nDvodnevnim zasjedanjem Savjeta za provođenje mira u BiH (PIC) dominirale su dvije teme: 15. godišnjica Dejtonskog mirovnog sporazuma, koja je nedavno obilježena, i proces formiranja nove vlasti u BiH.


Ućutkali smo glasne komšije – Nadlanu.com\nUćutkali smo glasne komšije\nMANČESTER, 21. septembra 2009. (Beta-AP) - Trener fudbalera Mančester junajteda Aleks Ferguson izrazio je nadu da će pobeda njegovog tima nad Mančester sitijem od 4:3 ućutkati "glasne komšije".\nMančester junajted je zahvaljujući golu Majkla Ovena u šestom minuta sudijske nadoknade meča u nedelju gradskom rivalu naneo prvi poraz u sezoni za koju su se građani spremili potrošivši više od 200 miliona evra na pojačanja u poslednja dva prelazna roka.\n"Od Mančester sitija se mnogo očekuje. Kada potrošite toliko novca morate nešto i da osvojite. Mi, međutim, nismo navikli na ovakve okolnosti, teško nam je da prihvatimo da oni dobijaju više medijske pažnje. Ali, nekad morate da živite sa glasnim komšijama", rekao je Ferguson, koji je trener Mančester junajteda još od 1986. godine.\n"Jedino što možemo da uradimo, a što smo i učinili, jeste da nastavimo da živimo svoj život, uključimo naš televizor i malo ga pojačamo. To što su igrači pokazali kako umeju da igraju je najbolji od svih odgovora", dodao je Ferguson.\nTrener Sitija Mark Hjuz, ipak, nije poraz prihvatio toliko teško, a Fergusonovu ocenu da je Mančester junajted mogao da pobedi i sa 6:0 nazvao je netačnom.\n"Potpuno je pogrešno reći da su bili za šest ili sedam golova bolji. Moj utisak je da su nas tek sada postali svesni, pošto prethodnih sezona naš susret nije bilo od tolikog značaja", kazao je Hjuz.\nTrener "Građana" je svoju tvrdnju potkrepio velikim slavljem Fergusona i igrača Mančester junajteda posle Ovenovog gola.\n"Prilično su se uzbudili. Setio sam se Aleksa iz mlađih dana. Video sam i da (bek Mančester junajteda) Geri Nevil trči kao ludak. Sve to pokazuje koliko im je značila ova pobeda", naveo je Hjuz.\nMančester Sitiju će, ipak, bez obzira na rezultate ove sezone biti potrebno mnogo vremena da uopšte pokuša da ponovi uspehe gradskog rivala. Siti je poslednju od dve titule šampiona Engleske osvojio 1968. godine.\nJunajted je to učinio 18. maja, kada se okitio 18. titulom.


UMESTO DA ŠTITE, OZRAČUJU NAS - Glas Podrinja\nZELENI ŠAPCA UPOZORAVAJU NA OPASNOST OD RADIOAKTIVNIH GROMOBRANA\nUMESTO DA ŠTITE, OZRAČUJU NAS\nNa konferenciji za medije, koju su, proteklog petka, organizovali Zeleni Šapca, bilo je reči o opasnostima od radioktivnosti, koja je, prema rečima mr fizike Tatjane Marković Topalović, za nas virtuelni pojam. Jedan od dva problema na koje ukazuju Zeleni je uklanjanje svih radioaktivnih gromobrana sa teritotije Republike Srbije.\n- S obzirom da su ugrađivani pre nekoliko decenija, stepen njihove zaštite od udara groma je minimalan, a starost njihovih konstrukcionih elemenata povećava mogućnost pada i usmeravanje radijacije ka ljudima koji žive u okolini od 300 do 600 metara. Prema zvaničnim podacima Ministarstva poljoprivrede i zaštite životne sredine, upravo jedan takva primer imamo u Šapcu, na stambenoj zgradi, u ulici Kneza Lazara broj 13. Smatramo da je, zbog nagiba konstrukcije od oko 30 stepeni, potrebno hitno ukloniti ovaj i postaviti novi gromobran. Okvirna cena ovih radova je oko 800.000 dinara i nalazimo da se Grad Šabac mora organizaciono i finansijski uključiti u rešavanje ovog problema, a mi ćemo pružiti svoju pomoć, izjavio je predsednik Zelenih Šaca, dr Dejan Pavlović.\nU Šapcu se, prema zvaničnim podacima, pored ovog, nalazi još sedam radioaktivnih gromobrana “ jedan na Upravnoj zgradi Zorka Holdinga, tri u krugu Zorka Obojene metalurgije, po jedan na prostoru nekadašnjih preduzeća Nama i Aik Šabac i jedan na silosu kompanije DPS Klas na obali Save.\nGovoreći sa stručnog aspekta o alfa, beta i gama zračenju i pratećem efektu jonizujućih zračenja, Topalovićeva je istakla da je sama problematika radioaktivnih zračenja veoma fina, nije direktno agresivna, ali, da se sva zračenja u životu sabiraju i da je neophodan oprez.\nTroškove uklanjanja radioaktivnih gromobrana, snosiće javna i privatna preduzeća, koja su njihovi vlasnici, a kada su u pitanju stambene zgrade “ skupština stanara, ukoliko je formirana, a ukoliko nije, obaveze bi trebalo da preuzme grad ili opština.\nZeleni punu podršku pružaju Nacionalnom programu merenja radona u Srbiji, koja bi trebalo da, kako je najavljeno, počne u septembru. Ovaj program, koji finansira EU preko Agencije za jonizujuća zračenja i nuklearnu sigurnost Srbije, ima za cilj određivanje radiološke izloženosti radonu u boravišnim prostorijama i pronalaženje područja sa visokim koncentracijama ovog gasa.\n- Radioaktivni gas radon je, prema podacima SZO, drugi uzročnik karcinoma pluća kod pušača, a kod nepušača je na prvom mestu. Prema našoj zakonskoj regulativi, dozvoljeno je 200 bekerela po kubnom metru za novoizgrađene i 400 za postojeće objekte. Smatramo da bi ovo merenje, koje će trajati šest meseci, stvorilo uslove da se primeni preporuka SZO, po kojoj bi maksimalno dozvoljeni nivo radona u stanovima trebalo da bude 100 bekerela po kubnom metru, istakao je Pavlović i dodao da bi na ovaj način, Srbija prestala da bude crna tačka Evrope na mapi radona, u kojoj merenja još uvek nisu obavljena.\nPrema rečima mr Marković Topalović, ovo je veliki problem, od koga ne možemo pobeći:\n- Radon postoji u zemljištu, glini, granitu, u građevinskom materijalu, poznat je kao radioaktivni materijal podruma. Na osnovu ovog projekta, uvideće se radonske tačke u Srbiji, pre svega, zemljišta, i napraviti mapa opasnih zona. Verovatno ćemo dobiti podatak u vezi sa dešavanjima tokom bombardovanja. Ovo će biti najznačajniji podaci za Srbiju ikada u vezi sa radioaktivnošću.\nPrema poslednjim informacijama Ministarstva za poljoprivredu i zaštitu životne sredine, do sada je uklonjeno 1554 radioaktivna gromobrana u Srbiji, a ostalo je još 710. Na području Šapca je postojalo preko 70 gromobrana, od kojih je većina uklonjena.


Veselinović (PzP): Najavljeni referendum model za buduća oktroisanja Ustava\nBeta 12. novembra 2021. 20:55\nPredsednik Pokreta za preokret Janko Veselinović ocenio je danas da referendum za ustavne promene koji je izglasala „nelegitimna“ Skupština Srbije, bez opozicije ne može biti validan i pozvao gradjane da na njemu ne učestvuju.\n„Pozivamo sve demokratske snage u državi da se suprotstave oktroisanju Ustava jer naredne izmene Ustava mogu da se odnose na priznanje nezavisnosti Kosova i Metohije ili obezbedjivanje doživotne vlasti Aleksandru Vučiću“, naveo je Veselinović u saopštenju.\nDodao je da su izmene i dopune referenduma nelegitimne jer su usvojene neposredno pred održavanje referenduma, što je suprotno demokratskoj praksi i stavovima Venecijanske komisije\n„Nije postojala demokratska rasprava o izmeni najvišeg pravnog akta u zemlji usled autokratskog režima koji onemogućava demokratski dijalog u društvu. Zbog nepostojanja mogućnosti rasprave i izražavanja drugačijeg stava u predreferendumskom periodu referendum se ne može smatrati slobodnim i demokratskim, a ako nije takav on ne može da obavezuje gradjane“, naveo je Veselinović.\nPrema njegovim rečima, svaka promena Ustava od nedemokratskog režima jeste „oktroisanje ustava“, a ne donošenje ustavnih promena voljom gradjana.


05. Sep. 2018.\nPredsjedavajući Predsjedništva Bosne i Hercegovine Bakir Izetbegović primio akreditivno pismo novoimenovanog ambasadora Mađarske Krisztiána Pósa\nAmbasador Pós je ovom prilikom kazao da Mađarska podržava put Bosne i Hercegovine ka punopravnom članstvu u Evropskoj uniji i NATO-u. Naglasio je da će raditi na unapređenju bilateralnih odnosa i daljem jačanju odnosa, posebno na ekonomskom planu, gdje se u zadnjim godinama bilježi konstantan rast.\nPredsjedavajući Izetbegović je istaknuo da Bosna i Hercegovina i Mađarska imaju odlične političke odnose i bilateralnu saradnju, koja je intenzivirana u svim oblastima, te je izrazio nadu da će se ona nastaviti i dalje razvijati na obostranu korist. Također je zahvalio novoimenovanom ambasadoru Pósu za izraze podrške u procesima evropskih i evroatlantskih integracija koje Mađarska, kako bilateralno, tako i kao članica Višegradske grupe, pruža Bosni i Hercegovini.\nNa kraju susreta, predsjedavajući Predsjedništva Bakir Izetbegović je izrazio podršku novoimenovanom mađarskom ambasadoru i zaželio mu uspjeh u radu i izvršavanju njegove misije u Bosni i Hercegovini.


UN: Rekordan broj raseljenih od početka rata u Siriji – Islam PRESS\nUN: Rekordan broj raseljenih od početka rata u Siriji\nU izvještaju se navodi da je od početka ove godine problem raseljavanja ljudi u Siriji najizraženiji od 2011. godine.\nUjedinjeni narodi saopćili su kako je od početka ove godine zabilježen rekordan broj raseljenih u Siriji.\nResorna komisija UN-a objavila je izvještaj o stanju ljudskih prava u ratom zahvaćenoj Siriji, prenosi Anadolija.\nU izvještaju se navodi da je od početka ove godine problem raseljavanja ljudi u Siriji najizraženiji od 2011. godine i početka građanskog rata u toj zemlji.\nIstaknuto je kako je više od milion ljudi raseljeno u napadima koje su snage režima sirijskog predsjednika Bashara al-Assada izvele u prvoj polovini ove godine izvele u regijama pod kontrolom naoružane opozicije i oružanih grupa.\nTakođer, se navodi da su raseljeni civili primorani na preživljavanje u zastrašujuće lošim uvjetima.\nSukobi između naoružanih grupa\nTročlana komisija upozorila je da će slična situacija biti i u sjeverozapadnoj sirijskoj regiji Idlib ukoliko se pregovorima ne spriječe eskalacije sukoba u toj regiji.\nNajteža situacija u prvoj polovini ove godine zabilježena je u Halepu, Homsu, Damasku, Deraji i Idlibu koji su bili na meti žestokih napada režimskih snaga.\n“U tim regijama vođeni su sukobi između naoružanih grupa, ali su istovremeno izvođeni i nasumični napadi, korišteno zabranjeno oružje, pljačkani i protjerivani civili i zabilježeni drugi ratni zločini“, navodi se u izvještaju.\nKomisija je također, optužila sve grupe u sukobima da nisu poduzele sve mjere zaštite civila.\nIzvještaj će 17. septembra u Ženevi biti predstavljen i na sjednici Vijeća Ujedinjenih naroda za ljudska prava.\n“Neprihvatljivo je da se strane u sukobima je pridržavaju obaveza da vojne operacije provode na način da se izbjegnu stradanja i raseljavanja civila“, poručio je šef UN-ove komisije Paulo Sergio Pinheiro.


Bivši američki komandant: Srbija nije kao 1999. - BIGportal.ba\n11 Januara, 2022 12 Januara, 2022 0148\nSrbija danas nije ona Srbija iz 1999. godine, poručio je bivši glavnokomandujući američkih kopnenih snaga u Evropi Frederik Ben Hodžis i dodao da svi na zapadnom Balkanu moraju da rade ujedinjeni i na kompatabilnan način, pri čemu je ključ svega, kaže, u EU.\nOn je u intervjuu za Kosovo onlajn rekao da će biti važno i za Veliku Britaniju, SAD i NATO da imaju zajednički pogled i pristup događajima na zapadnom Balkanu, te istakao da svi imamo interes u stabilnosti i sigurnosti i ekonomskom rastu regiona.\nHodžiš kaže da bi NATO trebalo iznova da ponavlja da je misija Kfora tu da ostane, kao i da je dobro što je prvi put u istoriji misije mađarski general glavnokomandujući, te da Mađarska vidi važnost izgradnje sigurnosti na zapadnom Balkanu.\nNa pitanje da li specijalni predstavnici za zapadni Balkan, SAD i EU mogu da sarađuju zajedno, Hodžis odgovara da SAD treba da imaju pravu strategiju za region, kao i da je važno da svi oni budu ozbiljni za evropske integracije i pronađu načine da podrže napore Srbije i drugih zemalja da se razvijaju i modernizuju.\nDijalog Beograda i Prištine Hodžis vidi optimistično, ukoliko se liderima pruži šansa da pregovaraju.\nTo je važno i mislim da SAD moraju da podrže proces, da rade blisko sa EU i drugim nacijama. Velika Britanija naravno, da podržava ove napore, jer ovo je takmičenje i ako Zapad nije tu da se takmiči, onda će Kina i Rusija popuniti taj vakuum i onda ne vidim pozitivan ishod za mlade ljude u regionu – ukazuje Hodžis.\nNa pitanje kako gleda na današnju Srbiju, ali i njene odnose sa Rusijom, Hodžis izražava vjeru da Srbija danas nije Srbija iz 1999. godine i naglašava da ima mnogih u srpskom rukovodstvu koji žele da nastave dalje i budu prozapadni i moderni, ali i onih koji to otežavaju.\nTo ne znači da neće zadržati veze sa Rusijom, koja ima dosta uticaja na Srbiju. Poenta je da Srbija kao suverena nacija može da ima odnose s kim hoće, moramo da se takmičimo kao dio regionalne strategije u diplomatiji i ekonomiji i vježbama defanzivne industrije – rekao je Hodžis.\nOn je istakao i da je važno da se lideri sastaju, te na pitanje da li će doći do novog sastanka Kurtija i Vučića, Hodžis kaže da moraju biti zaštićeni od uticaja, pogotovo, kako je rekao, od strane Kremlja, ali i onih unutrašnjih koji, kaže, podrivaju sve napore u pregovorima u dobroj volji.\nNe treba povlačiti crvene linije, ali nam ne trebaju lekcije od onih koje nemaju interesa da Srbija i Kosovo uspostave normalne odnose – rekao je Hodžis.\nNaveo je i da su tzv. Kosovske bezbjednosne snage delikatno pitanje za Srbiju i /samoproglašeno/ Kosovo.\nSAD prepoznaju Kosovo kao nezavisnu državu i Kosovo bi trebalo da ima mogućnost da se brani. Istovremeno, Kfor ostaje da pomaže da se smanje tenzije između različitih etničkih grupa i mislim da je zato tako važno da NATO, odnosno Kfor ostane u dužem vremenskom periodu i ne smanjuje svoju misiju – rekao je Hodžis.


Saopštenje sa sastanka Đukanović - Urban\nPredsjednik Crne Gore Milo Đukanović primio je u posjetu prvog rezidentnog ambasadora Republike Češke u Crnoj Gori Karela Urbana.\nAmbasador Urban je iskazao punu podršku Češke Crnoj Gori na putu ka punopravnom članstvu u EU ističući da je prioritet češke vanjske politike proširenje EU i podrška Zapadnom Balkanu. Takođe, potvrdio je spremnost za dalju ekspertsku pomoć Crnoj Gori u procesu pridruživanja i razmjeni iskustava tokom pregovaračkog procesa.\nPredsjednik Đukanović zahvalio je ambasadoru na podršci koju Češka pruža u kontinuitetu Crnoj Gori kako na bilateralnom planu, tako i u procesu pridruženja EU. Potvrdio je opredijeljenost crnogorske državne politike evropskom sistemu vrijednosti, dostizanju višeg kvaliteta života za građane kroz sveobuhvatne društvene reforme.\nSagovornici su se saglasili da dvije države vežu prijateljski odnosi i dobar nivo saradnje. Takođe, ocijenjeno je da Crna Gora i Češka kroz unapređenje ugovorne baze dodatno mogu osnažiti odnose u oblasti ekonomije, investicija i turizma. Posebno je značajnim ocijenjena inicijativa o saradnji dva Univerziteta u oblasti izučavanja jezika i razmjeni studenata i iskustava.\nPredsjednik Đukanović poželio je ambasadoru Urbanu uspješan diplomatski mandat u Crnoj Gori, uz uvjerenje da će se u tom periodu odnosi dvije države dodatno unaprijediti.


Kuda ide Kosovo u briselskom dijalogu?\nizvor: rse foto: 10.11.2017\nSkupština Kosova treba da usvoji novu rezoluciju o predstojećoj fazi briselskog dijaloga sa Srbijom koja bi bila vodič i odredila politički nivo učešća Kosova u dijalogu, smatrajaju poslanici. Stručnjaci veruju da bi nedostatak konsenzusa po tom pitanju uticao na slabu poziciju onog koji u ime Kosova bude vodio dijalog u Briselu.\nPoslednji sastanci u Briselu u sklopu dijaloga o normalizaciji odnosa nagovestili su da taj proces ulazi u konačnu fazu i da će odvijati na nivou predsednika. Do sada, politički dijalog vodili su premijeri Kosova i Srbije.\nPoslanici Skupštine Kosova, međutim, veruju da sada postoji potreba da se usvoji rezolucija koja će tačno odrediti okvir nove faze dijaloga sa Srbijom, političko predstavljanje i njihovu odgovornost.\nPoslanik Alijanse za budućnost Kosova Ahmet Isufi kaže da postoji potreba da se postigne nacionalni konsenzus o formatu i platformi dijaloga, što će garantovati zaštitu interesa Kosova. U vezi s tim potrebna je saglasnost lidera, dodaje on.\n“Institucionalni i politički lideri treba da dogovore zajednički sporazum koji će odrediti okvir, interese Kosova, dok Skupština treba da usvoji rezoluciju koja će ovlastiti državne predstavnike o tome kako treba da se vodi dijalog i ko će ga voditi”, izjavio je Isufi.\nPoslanik opozicionog Demokratskog saveza Kosova (DSK) Driton Seljmanaj pre početka nove faze dijaloga u Briselu, kaže da je važno da se u Skupštini Kosova oceni situacija u vezi sprovođenja dosadašnjih sporazuma iz briselskog dijaloga, kao i da se utvrdi njihova korist. Pre nastavka ovog procesa, potrebno je da se razjasni uloga visokih institucija uključenih u dijalog, a to je moguće putem rezolucije, dodaje on.\n“Rezolucija bi bila vodič u smislu kuda ide Kosovo u tom procesu, koja je uloga premijera, Skupštine, i predsednika. Treba da se odredi i vremenski period, kada treba da se završi ovaj proces. Mi smo ušli u šestu godinu od usvajanja poslednje rezolucije u Skupštini Kosova, kada je za taj proces bila ovlaštena vlada. Prema tome, neophodno je da se Skupština još jednom izjasni oko te teme, kako bi se uklonila jednostrana odluka predsednika da se on uključi u taj proces, a da iz igre isključi ostale, tako što je predložio formiranje jedne Grupe uniteta i sl.”, kaže Seljmanaj.\nPredsednik Kosova Hašim Tači je u avgustu, nakon poslednjeg sastanka sa kolegom iz SrbijeAleksandrom Vučićem u Briselu kazao će se Kosovo u konačnoj fazi dijaloga predstaviti putem Grupe uniteta koju će činiti predstavnici državnih institucija, opozicije, te civilno društvo i mediji.\nIz opozicije su, međutim, rekli da se razgovori sa Srbijom ne trebaju nastaviti bez istrage i procene dosadašnjeg procesa dijaloga.\nS druge strane, poznavalac političkih prilika na Kosovu Iljir Ibrahimi navodi da političke partije ne trebaju da odbiju ideju da se predsednici uključe u proces dijaloga, ukoliko to podržava i sama Evropska unija. On, međutim, ističe da je za to potreban konsenzus.\n“Ukoliko nema glasova da jedna takva rezolucija prođe u Skupštinu, onda to znači da konsenzusa nema. To slabi poziciju onoga ko bude predstavljao Kosovo u dijalogu, bilo da je to predsednik ili premijer. Prema tome, vreme je da političari počnu da razmišljaju iznad ličnih i partijskih interesa."\nNa nedavno održanoj raspravi šefova poslaničkih grupa i predstavnika nevladinog sektora zatraženo je da Skupština vodi aktivniju ulogu u procesu dijaloga.\nSkupština Kosova je 18. oktobra 2012. usvojila rezoluciju koja predviđa normalizaciju odnosa Kosova i Srbije.\nSrpske sudije počinju da rade po zakonima Kosova


Palmer: SAD će pomoći, odgovornost na političarima iz BiH – ASinfo Portal\nVAŠINGTON – Neposredno pred odlazak u BiH američki izaslanik za izbornu reformu u BiH Metju Palmer izjavio je da će SAD pomoći u postizanju dogovora, ali i da političari u BiH treba da budu spremni na kompromise i teške odluke.\nPalmer je za Glas Amerike izjavio da SAD u BiH žele da vide određene promjene Ustava koje bi uklonile etničke prefikse sa izbora za Predsjedništvo i za Dom naroda Federacije, zatim izbornu reformu u skladu sa preporukama OSCE, GRECO i međunarodnih sudova, a da uz sve to bude zadovoljen princip “jedna zemlja, dva entiteta, tri konstitutivna naroda”.\n“Vidimo priliku da se u narednim mjesecima u BiH postigne dogovor, da političko vođstvo podrži kompromise potrebne za sprovođenje ograničenih ciljanih ustavnih promjena i izbornih reformi koje će pomoći BiH da krene napred na svom evropskom putu, promovisati transparentnost i odgovornost u demokratskom procesu”, kazao je Palmer.\nOn je dodao da državni sekretar Entoni Blinken “razumije da ovdje postoji prilika.”\n“Blinken je na ovome direktno angažovan sa kolektivnim Predsjedništvom u BiH i zamolio me je da ostanem angažovan po ovom pitanju. Radim partnerski sa ambasadorom Erikom Nelsonom, našim timom u Sarajevu, kao i sa predstavnicima EU na postizanju tog cilja”, dodao je.\nOn kaže da su SAD vrlo uključene u cijelo pitanje.\n“Naglasio bih da SAD ili EU u zbiru nisu ti koji treba da utvrde kompromise i naprave teške izbore koji su neophodni. Politički lideri u BiH treba to da učine. Ali mi ćemo tu biti kao partneri, kao prijatelji, kao zagovornici da pokušamo da pomognemo u podsticanju ovih reformi i da strane pomjeramo ka postizanju dogovora”, poručcio je Palmer.


Održana sjednica PIC-a, rezultati nepoznati – Informer\nOdržana sjednica PIC-a, rezultati nepoznati\nU Sarajevu je jutros održana sjednica Upravnog odbora Vijeća za provođenje mira u BiH (PIC) na nivou ambasadora, na kojoj je, kako je ranije najavljeno trebalo da bude riječi o odluci Narodne skupštine Republike Srpske da raspiše referendum o radu Suda i Tžilaštva BiH.\nAmbasadori su oko 10.30 časova napustili zgradu OHR-a, gdje je održan sastanak, ali više detalja o tome šta je dogovoreno nije poznato, jer niko od učesnika nije dao izjave niti su se PIK i OHR oglasili saopštenjem.\n“Dnevni avaz” je na portalu objavio da je visoki predstavnik u BiH Valentin Inzko na zahtjev EU odgodio odluku o poništenju zaključaka Narodne skupštine Srpske o raspisivanju referenduma u Republici Srpskoj.\nList navodi da je odluka donesena da bi se čelnicima RS dala još jedna šansa da sami ponište raspisivanje referenduma.\n“Avaz” je javio da je Inzko na današnjoj sjednici PIC-a trebalo da informiše ambasadore o razgovorima koje je juče imao sa predsjednikom Republike Srpske Miloradom Dodikom, te da se dogovore o nastavku diplomatskih pritisaka na vlasti Republike Srpske da ponište odluku o sazivanju referenduma.\nPrema pisanju lista, Inzko će se u ponedjeljak, 9. maja, u New Yorku sastati sa čelnicima UN, a onda ga u utorak i srijedu očekuju susreti s američkim zvaničnicima.\nKada se vrati u naredni četvrtak, 12. maja, ili će potpisati odluku o poništenju zaključaka Narodne skupštine Republike Srpske, ili će je adaktirati.\nPredsjednik Republike Srpske Milorad Dodik izjavio je juče da Narodna skupština ne može i neće povući odluku o održavanju referenduma o radu Suda i Tužilaštva BiH i da je visokom predstavniku u BiH Valentinu Inzku sugerisao da, ako to želi, zatraži vanredno zasjedanje parlamenta Republike Srpske.\nMladen Lijanović: Samo Čoviću i Ljubiću ništa nije jasno\nDvojnik Bin Ladena na ulicama Bogote